Reubencf/Amharic_corpus huggingface dataset:
ኣብዚ ንመበል 62 ግዜ ዝካየድ ዘሎ ዋዕላ ኮሚሽን ሰብኣዊ መሰላት ሕብረት ኣፍሪቃ ዝሳተፍ ዘሎ ሓልዮት ንሰብኣዊ መሰላት ኤርትራ ብወገኑ፣ መንግስቲ ኤርትራ ጸብጻቡ ንምቕራብ ን17 ዓመታት ምድንጓዩ ንርእሱ ዘልዕሎ ሕቶታት ብዙሕ’ዩ ድሕሪ ምባል፣ ንዓመታት ዝኣክል ዲክታቶራዊ ሓይሉ ንምርግጋጽ ኣብ ዘካየዶ ሕሱም ምልኪ ተጸሚዱ፣ ኩነታት ሰብኣዊ መሰል ህዝቡ ዕሽሽ ኢሉ ድሕሪ ምጽናሕ ሕጂ ፖለቲካዊ መኽሰብ ንምርካብ ኢሉ ነዚ ምስ ክዉንነት ዘይራኸብ ጸብጻብ ኣቕሪቡ ክብል ይገልጽ።
የስር ፋይል ስርዓቱ ግትር ዲስክ ነው። የተንቀሳቃሹ ዲስክ ፋይል ስርዓት "/target" ላይ ተጭኗል። ጽሑፍ አራሚው ናኖ ነው። ናኖ ትንሽና አጠቃቀሙን ለማወቅ ቀላል ነው። ምን ዓይነት የዩኒክስ መገልገያዎች እንዳሉ ለማወቅ የ"help" ትዕዛዝን ይጠቀሙ።
የጢስ ማውጫው በርሜል ከ2-5 ሚሜ የሆነ ሽፋን ያለው በርሜል ውስጠኛ ግድግዳ ላይ የሚለጠፍ ፣ በቆርቆሮ-ተከላካይ እና ከፍተኛ እርጥበት ያለው አለት ነው። ከተለመደው ናይትራይድ በርሜሎች ጋር ሲነፃፀር ውጤታማ የአገልግሎት ሕይወቱ በጣም የተሻሻለ ነው ፡፡ ፣ PPO ልዩ አይነቶች ፕላስቲኮች ፣ ወዘተ ፣ የቢሚል ብልሹነት በተለይም ግልፅ ነው ፡፡ እኛ የተለያዩ ተግባሮች ላላቸው መከለያዎች የተለያዩ alloys እና የማገዶ ዘዴዎችን መጠቀም እንችላለን። የቢሚቲካል ባህሪዎች አልሎይ ሃርድዌር (ኤች.ሲ.ሲ) መሠረት አካላዊ ባህሪዎች
በኢትዮጵያ ፌዴራላዊ ዲሞክራሲያዊ ሪፐብሊክ ሕገ-መንግስት መግቢያ ላይ የኢትዮጵያ ብሔር፣ ብሔረሰቦችና ሕዝቦች መጪው የጋራ እድላችን መመስረት ያለበት ከታሪካችን የወረስነውን የተዛባ ግንኙነት በማረምና የጋራ ጥቅማችንን በማሳደግ ላይ መሆኑን በመቀበላቸው፣
ሕገ-መንግስቱ ለብሔር፣ ብሔረሰቦችና ሕዝቦች ፖለቲካዊ፣ ኢኮኖሚያዊ፣ ማህበራዊና ባህላዊ መብቶች እውቅና የሰጠ፣ አንድ የፖለቲካና ኢኮኖሚ ማህበረሰብ ለመፍጠር የህዝቦች ተጠቃሚነት ከተረጋገጠላቸው ብሔሮች መካከል አንዱ የኦሮሞ ህዝብ በመሆኑ፣
የኢትዮጵያ ፌዴራላዊ ዲሞክራሲያዊ ሪፐብሊክ ሕገ-መንግስት በአንቀፅ 49 ንዑስ አንቀፅ (5) የኦሮሚያ ክልል የአገልግሎት አቅርቦት ወይም የተፈጥሮ ሐብት አጠቃቀምንና የመሳሰሉትን ጉዳዮች በተመለከተ፣ እንዲሁም አዲስ አበባ በኦሮሚያ ክልል አካል በመሆኑ የሚነሱ ሁለቱን የሚያስተሳስሩ አስተዳደራዊ ጉዳዮችን በተመለከተ ያለውን ልዩ ጥቅም እንደሚጠበቅለት በመደንገጉ፣
የኦሮሚያ ክልል በፊንፊኔ/አዲስ አበባ ላይ ያለውን ልዩ ጥቅም ዝርዝር በሕግ እንደሚወሰን በሕገ-መንግስቱ አንቀፅ 49 ንዑስ አንቀፅ (5) ስለሚደነግግና ይህንን ሕግ ማውጣት አስፈላጊ ሆኖ በመገኘቱ፣
ይህ አዋጅ “የኦሮሚያ ክልል በፊንፊኔ/አዲስ አበባ ላይ ያለውን ህገ-መንግሥታዊ ልዩ ጥቅም ለመወሰን የወጣ አዋጅ ቁጥር ____/2009” ተብሎ ሊጠቀስ ይችላል፡፡
5) “ልዩ ጥቅም” ማለት በሕገ መንግስቱ ውስጥ እውቅና ያገኙ የኢኮኖሚ፣ ማህበራዊ ፣ የባህል፣ የቋንቋ፣ አስተዳደራዊ፣ የልማት፣ የፖለቲካ፣ የአካባቢ ደህንነት፣ የንብረት መብቶች የመሳሰሉትን በልዩ ሁኔታ የኦሮሚያ ክልላዊ መንግስት በአዲስ አበባ ላይ የሚያገኘዉ ጥቅም ማለት ነው፡፡
7) “የኦሮሞ ብሔር ተወላጆች” ማለት የአዲስ አበባ ከተማ ከመመስረቱ በፊት ጀምሮ ነባር ነዋሪ የነበሩ ወይም አሁንም በከተማው ነዋሪ የሆኑ ኦሮሞዎች ማለት ነው፡፡
2) በዚህ አንቀፅ ንዑስ አንቀፅ (1) በተደነገገው መሰረት የተቀመጠውን የወሰን ምልክት ከተደረገበት በኋላ በማናቸውም ምክንያት መስፋት የማይቻል ሲሆን ወሰኑንም ክልሉ እና አስተዳደሩ የማክበር ግዴታ አለባቸው፡፡
1) በከተማው አስተዳደር ነዋሪ የሆኑ የኦሮሞ ብሔር ተወላጆች በኢትዮጵያ ፌዴራላዊ ዲሞክራሲያዊ ሪፐብሊክ ሕገ-መንግስት እና በሌሎች የሀገሪቱ ሕጎች የተከበሩ መብቶች በከተማው ውስጥ የመጠቀም ሙሉ መብት አላቸው፡፡
በዚህ አዋጅ ውስጥ የተጠቀሱት ዝርዝር የክልሉ መብቶችና ልዩ ጥቅሞች በህገ- መንግሥቱ አንቀፅ 49 ንዑስ አንቀፅ (5) ላይ የተገለፀውን አጠቃላይ አነጋገር የሚገድበው አይሆንም፡፡
1) የከተማ አስተዳደሩ የሚያወጣቸው ፖሊሲዎች፣ ስትራቴጂዎች፣ ሕጎችና ዕቅዶች የከተማው ነዋሪ የኦሮሞ ብሔር ተወላጆች ፖለቲካዊ፣ ኢኮኖሚያዊ፣ ማህበራዊና ባህላዊ ሕገ መንግስታዊ መብቶች የሚያስከብር መሆናቸውን ማረጋገጥ ይገባል፡፡
2) የከተማ አስተዳደሩ የሚያወጣቸው ፖሊሲዎች፣ ስትራቴጂዎች፣ ሕጎችና ዕቅዶች የነዋሪ የኦሮሞ ተወላጆችን ጥቅሞችና ፍላጎቶች ግምት ውስጥ ያስገባና መብቶቻቸውን የሚያስከብር መሆኑን ማረጋገጥ ይኖርበታል፡፡
2) በከተማው መስተዳደር ም/ቤት ውስጥ የኦሮሞ ብሄር ተወላጆች እንደ ከተማው ነዋሪ ያላቸው ውክልና እንደተጠበቀ ሆኖ፣ ከምክር ቤት ወንበር 25% የማያንስ የኦሮሞ ብሄር ተወላጆች ብቻ የሚወከሉበት መቀመጫ ይኖራቸዋል፡፡
3) በዚህ አንቀፅ ንዑስ አንቀፅ (2) ላይ የተደነገገው እንደተጠበቀ ሆኖ፣ የኦሮሞ ብሄር ተወላጆች ውክልና በየደረጃው ባሉ ምክር ቤቶች፣ የሥራ አስፈፃሚውና የዳኝነት አካል ውስጥ ተፈፃሚነት ይኖረዋል፡፡
4) በኦሮሚያ የመንግስታዊና ህዝባዊ ድርጅቶች መስሪያ ቤቶች ውስጥ ወይም ጉዳዮች ላይ የሚፈፀሙ ወንጀሎች እንዲሁም በኦሮሚያ ክልል ውስጥ ወንጀል ሰርተው ወደ 4 ፊንፊኔ/አዲስ አበባ በመምጣት የሚደበቁትን ተጠሪጣሪ ወንጀለኞች የክልሉ ፖሊስ፣ አቃቤ ህግና ፍርድ ቤቶች የመመርመር፣ የመያዝና የመቅጣት ሙሉ መብት ይኖራቸዋል፡፡
5) በዚህ አንቀፅ ንኡስ አንቀፅ (4) የተደነገገ ቢኖርም፣ በፊንፊኔ/አዲስ አበባ የተፈፀሙ ከክልሉ ጋር የተያያዙ ወንጀሎች ከፌዴራልና ከከተማ አስተዳደሩ የፍትህና የፀጥታ አካሎች ጋር በትብብር መስረት ይኖርባቸዋል፡፡
1) የኦሮሚያ ክልላዊ መንግሥት ለተለያዩ መንግሥታዊ፣ ሕዝባዊና የልማት ማህበሮች ቢሮዎች፣ ክልሉ ታሪካዊ፣ ባህላዊ፣ ማህበራዊና ኢኮኖሚያዊ እሴቶቹን ለስብሰባ አደራሾች፣ የኮሚኒቲ ማዕከላትና ለሌሎች ሕዝባዊ አገልግሎቶች የሚውሉ ህንፃዎችና ፋሲሊቲዎች የሚገነባበት በቂ መሬት ክልለሉ ከሚፈለገው አከባቢ ከከተማ አስተዳደሩ ከሊዝ ነፃ የማግኘት ጥቅሙ ይጠበቅለታል፡፡
2) ለኦሮሚያ ክልላዊ መንግሥት ኃላፊዎችና ሠራተኞች እንዲሁም የኦሮሞ ተወላጆች የመኖሪያ ቤት በከተማ አስተዳደሩ ከሚገነቡ የጋራ መኖሪያ ቤቶች በ15% ቅድሚያ የማግኘት ወይም የመከራየት መብት ይኖራቸዋል፡፡
3) የኦሮሚያ ክልላዊ መንግስትና የከተማው ነዋሪ የኦሮሞ ተወላጆች አደባባዮች፣ ማዕከላት፣ አዳራሾች፣ ስታዲየሞች፣ ሜዳዎች…ወዘተ አገልግሎት ማግኘት ሲፈልጉ ቅድሚያ የመጠቀም ሙሉ መብት ይኖራቸዋል፡፡
4) በከተማው አስተዳደር ውስጥ ነዋሪ ለሆኑ የኦሮሞ ተወላጆች ልጆቻቸውን በአፍ መፍቻ ቋንቋቸው በአፋን ኦሮሞ የሚያስተምሩ ት/ቤቶች በመስተዳድሩ ወጪ ተሰርተው ትምህርት እንዲሰጥ ያደርጋል፡፡
6) የክልሉ ቢሮዎችና ሠራተኞች የሚጠቀሙባቸው የመኖሪያ ቤቶች የሚሆን የመብራት፣ ውኃ፣ መንገድ፣ ስልክና ወዘተ የመሰረተ ልማቶች አገልግሎቶች እንዲያገኙ ይደረጋል፡፡
7) በፊንፊኔ/አዲስ አበባ ዙሪያ ለሚኖረው ሕብረተሰብ ልዩ ልዩ የማህበራዊ አገልግሎቶች እንደ መንገድ፣ ትራንስፖርት፣ መብራት፣ ውኃ፣ ስልክና የመሳሰሉትን በማቅረብ የፊንፊኔ 5 ዙሪያ ኦሮሚያ ዞን ከተሞችና የገጠር ቀበሌዎች ነዋሪዎች ተጠቃሚ እንዲሆኑ ይደረጋል፡፡
8) ለከተማው መስተዳድር የመጠጥ ውሃ አገልግሎት በክልሉ ከሚገኙ የከርሰ ምድርና ገፀ ምድር ውሃ የሚገኝ በመሆኑ የመጠጥ ውሃ አገልግሎቱ የሚገኝበትና የአገልግሎቱ መስመር የሚያልፍባቸው የክልሉ ከተሞች እና ቀበሌዎች የውሃ አቅርቦት ዝርጋት በመስተዳድሩ ወጭ የመጠጥ ውሃ ተጠቃሚ የመሆን መብት አላቸው፡፡
9) የከተማ መስተዳድር ለከተማው ህዝብ የሚያቀርባቸው አገልግሎቶች በመስተዳድሩ አዋሳኝ ለሚኖረው የኦሮሚያ ክልል ሕዝብ ሊዳረሱ የሚችሉ ሲሆን ነዋሪዎቹ በተመሳሳይ ሁኔታ የአገልግሎቶቹ ተጠቃሚ የመሆን መብት ይኖራቸዋል፡፡
10)ከተማ አስተዳደሩ የከተማ አዋሳኝ የሆኑ የክልሉ ከተሞችና የገጠር ቀበሌዎች ላይ የሰው ሰራሽና የተፈጥሮ አደጋዎች እንዳይከሰቱ የመጠበቅና የመከላከል፤ ተከስተው ከተገኙም ጉዳቱን የመቀነስ ሃላፊነት አለበት፡፡
11)የከተማው አስተዳድር ለከተማው ህዝብ ከሚያቀርባቸው አገልግሎቶች ጋር በተያያዙ የልማት ሥራዎችን በክልሉ መንግስት ጋር በመመካከርና በመስማማት ሊፈፅም ይችላል፡፡
1) በከተማ አስተዳደር ውስጥ የሚገኙ የተለያዩ ቦታዎች መጠሪያ ወይም ስያሜዎች በጥንት ስሞቻቸው እንዲጠሩና ተዛብተው እየተጠሩ ያሉት ስሞች እንዲስተካከሉ ይደረጋል፡፡
2) የከተማ አስተዳደሩ የኦሮሞ ሕዝብ ብሔራዊ ማንነት የሚያንፀባርቅ አሻራ በከተማው ውስጥ በቋሚነት እንዲኖር ከኦሮሞ ሕዝብ ጋር የተያያዙ ታሪካዊ ክስተቶች ወይም በኦሮሞ ብሄራዊ ጀግኖች ስም መታሰቢያዎች እንዲኖሩ የመንግስት ተቋማት ህንፃዎች፣ አደባባዮች፣ ጎዳናዎች፣ አይሮፕላን ማረፊያ፣ ሠፈሮች እና የመሳሰሉት በስማቸው የመሰየም ሃላፊነት አለበት፡፡
4) በፊንፊኔ/አዲስ አበባ የሚኖረው የዛሬውና መጪው ትውልድ የፊንፊኔን ታሪክ በተዛበ መልኩ ሳይሆን ኦሮሞዎች ይኖሩበት የነበረች ጥንታዊ መሬታቸው እንደነበረችና በኃይል ተገፍተው ወደ ዳር በመገፋታቸው ቁጥራቸው እየተመናመነ መሄዱንና ወደ አናሳነት መቀየራቸውን ህዝቡ እንዲያውቅና እውቅና እንዲሰጥ የከተማ አስተዳደሩ በትምህርት ስርዓት፣ በሚዲያ፣በህዝባዊ መድረኮችና በመሳሰሉት የመስራት ግዴታ ይኖራዋል፡፡
5) በመስተዳድሩ ውስጥ የሚገኙ ትምህርት ቤቶች የታሪክ ማስተማሪያ መፃሕፍት ውስጥ የኦሮሞ ህዝብ የፊንፊኔ/አዲስ አበባ የጥንት ነባር ሕዝብ መሆኑን አዲሱ ትውልድ እንዲገነዘብ ይደረጋል፡፡
6) በከተማ አስተዳደሩ ውስጥ ነዋሪ የሆኑ የኦሮሞ ተወላጆች የማንነቱ ዋና መገለጫ የሆኑት ታሪኩን፣ እምነቱን፣ ቋንቋውን፣ ባህላዊ እሴቶቹን የመጠበቅ፣ የማሳደግና ስራ ላይ የማዋል መብቱን የከተማ አስተዳደሩ የማክበር ግዴታ አለበት፡፡
7) በከተማው ውስጥ የሚገኙ ሙዚያሞች፣ የባህል ማዕከላት፣ የሲኒማና ትያትር ቤቶች እና ፓርኮች የኦሮሞ ባህላዊ እሴቶች፣ ቋንቋ፣ ታሪክና ወግ ሊያንሰራሩበት የሚችሉ ስልቶችን በመቀየስ የድጋፍ እርጃዎችን የመውሰድ ግዴታ አለበት፡፡
8) በከተማው መስተዳድር ውስጥ በሚገኙ ሙዚየሞች ውስጥ የኦሮሞን ሕዝብ ታሪክ፣ ባህል፣ ወግ የሚያንፀባርቁ ቅርፆችንና መጽሐፎች እንዲሟሉና እንዲኖሩ መስተዳድሩ ከክልሉ ጋር በመመካከር የመስራት ግዴታ አለበት፡፡
3) ለልማት ተነሺ መሆኑ ሲረጋገጥ በቂ ቅድመ ዝግጅት እንዲያደርጉ ማሳወቅ፣ በካሳ ግመታ ተሳታፊ እንዲሆኑ ማድረግና የወቅቱን የገበያ ዋጋ ያገናዘበ በቂ የካሳ ክፍያና ምትክ ቦታ ለተነሽው አርሶ አደርና ለቤተሰቡ በተነሱበት አከባቢ እንዲያገኙ ይደረጋል፡፡
5) በዚህ አንቀፅ ንዑስ አንቀፅ (2) ስራ ላይ ለማዋል እንዲቻል የከተማ አስተዳደሩ ራሱን ያቻለ ይህን ስራ የሚሰራ ተቋም በማቋቋም መደገፍና መከታተል ይኖርበታል፡፡
6) ቀደም ሲል በልማት ምክንያት ከይዞታቸው ተነስተው ለተለያዩ ማብበራዊና ኢኮኖሚያዊ ችግሮች የተጋለጡ አርሶ አደሮችና ቤተሰቦቻቸው ተገቢውን መረጃ በማሰባሰብና በማደራጀት መልሰው እንዲቋቋሙ ይደረጋል፡፡
7) ከተማ አስተደዳደሩ ለቋንቋ አገልግሎት፣ ለጋራ ምክር ቤቱ፣ ቦታን ከሊዝ ውጭ የሚሰጥ፣ የመኖሪያ ቤት ቅዲሚያ የሚሰጥ፣ የት/ቤቶች ግንባታና ማስፋፋት፣ የውሃ አቅርቦት ለአከባቢው ህዝብ በነፃ የሚሰጥ፣ ለኦሮሞ ተወላጆች ባህል፣ ታሪክ፣ ቋንቋ መስፋፋትና መንከባከብ የሚሰራ በመሆኑ ምንጫቸው ከክልሉ ሆኖ ወደ መስተዳድሩ በሚገቡ ለመኖሪያ ቤት ግንባታ፣ ለኢንዱስትርና ለፋብሪካዎች የሚውሉ ጥሬ እቃዎች፣ ለመጠጥ ውሃና ሌሎች የተፈጥሮ ሀብቶች ይጠቀማል፡፡
9) የከተማ ነዋሪ የሆነው የኦሮሞ ተወላጆች በንግድና በሌሎች ኢኮኖሚያዊ ጠቀሜታ ያላቸው የስራ መስኮች ውስጥ ተሳታፊነትና ተጠቃሚነት እንዲያድግ የድጋፍ ርምጃዎችን በመውሰድ ነባሩን የኦሮሞ ህዝብ በከተማው ከሚኖረው አብዛኛው ማህበረሰብ ጋር ፍትሃዊ የሐብት ክፍፍል እንዲኖር የከተማ አስተዳደሩ ሁኔታዎችን የማመቻቸት ግዴታ አለበት፡፡
1) መስተዳድሩ ከከተማው የሚወጡትን ደርቅና ፍሳሽ ቆሻሻዎች የሚያስከትሉትን ጉዳት የአካባቢ ብክለት ቁጥጥርን አስመልክቶ በወጡ ሕጐች መሠረት የማስቀረት ግዴታ አለበት፡፡
2) ከከተማው አስተዳደር የሚወጡ ደረቅና ፍሳሽ ቆሻሻዎች ወደ ክልሉ እንዳይለቀቁ ማድረግ፣ ተለቆ ከተገኘ በሰው፣ በእንስሳትና በተፈጥሮ አከባቢ ላይ የሚደርሰውን ጉዳትና ብክለት መተበቅና መከላከል፣ መስተዳድሩ ወደ ክልሉ በተጣሉ ወይም በፈሰሱ ቆሻሻዎች ምክንያት በሰው፣ በእንስሳት፣ በመሬት፣ በአከባቢና በአየር ብክለት ላይ ለደረሰው ጉዳት በቂ ካሳ የመክፈል ግዴታ አለበት፡፡
1) የክልሉ መንግስት በከተማ አስተዳደሩ በሚያወጣቸው ፖሊሲዎች፣ ስትራቴጂዎች፣ ሕጎችና ዕቅዶች የኦሮሞ ተወላጆችን ጥቅሞችና ፍላጎቶች ግምት ውስጥ ያስገባና መብቶቻቸውን የሚያስከብር መሆኑን አስተያየት እና የማሻሻያ ሐሳብ የማቅረብ መብት ይኖረዋል፡፡
3)የክልሉ መንግስት የዚህን አዋጅ ማሻሻያ ሀሳብ በማመንጨት ለኢፌዲሪ የሕዝብ ተወካዮች ምክር ቤት የማቅረብ መብት ይኖረዋል፡፡ የሕዝብ ተወካዮች ምክር ቤትም ይህን አዋጅ ለማሻሻል ሲፈልግ የክልሉ መንግስት አስተያየት መጠየቅ ይኖርበታል፡፡
4)የኢ.ፌ.ደ.ሪ. መንግሥት የሚኒስትሮች ም/ቤት ይህን አዋጅ ለማስፈጸም ደንብ ከማውጣቱ በፊት የክልሉን አስተያየት ጠይቆ በደንቡ ውስጥ አስተያየቱ እንዲያካተት ማድረግ ይኖርበታል፡፡
5)የከተማ አስተዳደሩ የነዋሪ ኦሮሞዎችንና የክልሉን መብትና ጥቅም ሊነኩ የሚችሉ ፖሊሲዎች፣ ስትራቴጂዎች፣ ሕጎችና ዕቅዶች በአስተዳደሩ ምክር ቤትና በጋራ ምክር ቤት በውይይት ከስምምነት ላይ ካልደረሰ ተፈጻሚነት አይኖራቸውም፡፡
1) የኦሮሞ ብሔራዊ ጉባዔ በፊንፊኔ/አዲስ አበባ ውስጥ የሚኖሩ የኦሮሞ ተወላጆች የሚወከሉበት የኦሮሞ ብሔራዊ ጉባዔ ከዚህ በኋላ “ጉባዔ“ ተብሎ የሚጠራ በዚህ አዋጅ ተቋቁሟል፡፡
የኦሮሚያ ክልል በፊንፊኔ/አዲስ አበባ ከተማ አስተዳድር ውስጥ ስላለው ልዩ ጥቅምን አስመልክቶ የወጡትን ሕጎች ተግባራዊነት የሚከታተልና የሚያስፈፅም ከክልሉ ወይም ከጉባዔውና አስተዳደሩ የተውጣጣ የጋራ ምክር ቤት ከዚህ በኋላ “የጋራ ምክር ቤት“ ተብሎ የሚጠራ በዚህ አዋጅ ተቋቁሟል፡፡
1) የጋራ ምክር ቤቱ በዚህ አዋጅ የተደነገጉ ጥቅሞች፣ በምክር ቤቱና ጉባዔው የሚወጡ ፖሊሲዎች፣ ስትራቴጂዎች፣ ዕቅዶችና ሕጎች መፈፀማቸውን ይከታተላል፣ ያረጋግጣል፣
4) የጋራ ምክር ቤቱ የኦሮሞ ብሔር ተወላጆች በአፋን ኦሮሞ የሚማሩበትን ትምህርት ቤት መስተዳድሩ መክፈቱን፣ መገንባቱን፣ የመምህራንና ለመማር ማስተማር የሚያስፈልጉትን ግብዓቶች መሟላቱን ይከታተላል ያስፈፅማል ፡፡
5) የጋራ ምክር ቤቱ በልማት ምክንያት ለሚነሱ የኦሮሞ ብሔር ተወላጆች መብትን ያስጠብቃል በዘላቂነት መቋቋም እንዲችሉ የመልሶ ማቋቋሙን ሥራ ይከታተላል ያስፈፅማል፡፡
የጋራ ምክር ቤቱ የሥራ ዘመን 5 ዓመት ሆኖ የፊነፊኔ/አዲስ አበባ ምክር ቤት እና የጉባዔው ምርጫ ተካሂዶ በአዲስ መልክ ሲዋቀሩ ይኸውም የጋራ ምክር ቤቱ በአዲስ መልክ ይዋቀራል፡፡
1) የሕዝብ ተወካዮች ምክር ቤት እና ጨፌ ኦሮሚያ ይህን አዋጅና በአዋጁ መሰረት የሚወጡትን ደንቦችና መመሪያዎች በትክክል ስራ ላይ መዋላቸውን የመቆጣጠር ሥልጣንና ኃላፊነት ይኖራቸዋል፡፡
2) የኢ.ፌ.ደ.ሪ. መንግሥት የሚኒስትሮች ም/ቤት እና ክልላዊ መንግስቱ ይህን አዋጅና በአዋጁ መሰረት የሚወጡትን ደንቦችና መመሪያዎች በትክክል ስራ ላይ መዋላቸውን የመከታተልና የመደገፍ ሥልጣንና ኃላፊነት ይኖራቸዋል፡፡
ይህን አዋጅ ጋር የሚቃረን ማንኛውም ሕግ፣የአዲስ አበባ ከተማ አስተዳደር ቻርተር አዋጅ ፣ መመሪያ፣ የአሠራር ልምዶች ወይም ውሳኔዎች በዚህ አዋጅ ውስጥ የተደነገጉ ጉዳዮች በሚመለከት ተፈፃሚነት አይኖራቸውም፡፡
“ማከናውነው ሥራዬን ነው፤ሙገሳና ጭብጨባ ብዙም አልሻም”ኦባንግ “… እህታችን ታሪኳን ስትነግረኝ፣ ለፍትህ እንደምትመጥን አመንኩ” ኦባንግ “… የተረሳሁ ነበርኩ፡፡ የደረሰብኝ ግፍ ጠባሳ...
ንሰብኣዊ መሰላትን ደሞክራስያዊ ምዕባለን ሃገራት ብዝምልከት መንግስቲ ብሪጣንያ ዓመታዊ ኣብ ዘውጸኦ ጸብጻቡ ኣብ ኤርትራ ገና ምግሃስ ሰብኣዊ መሰላት፣ ናይ ግዜ ገደብ ዘይብሉ ሃገራዊ ኣገልግሎት፣ ምግሃስ መሰላት ሃይማኖትን ናጽነት ፕረስን ወላሓንቲ ምምሕያሽ ከየርኣየ ካብ ዓመት ናብ ዓመት ይሰግር ከምዘሎ ኣፍሊጡ።
ብሪጣንያ ኣብ ልዕሊ መንግስቲ ኤርትራ ኣተኩሮ ጌራ ክትሰርሓሎም ዝጸንሐት ሰለስተ ነጥብታት ማለት፣ ቀዳማይ ኩነታት ሃገራዊ ኣገልግሎትን ንዘይተወሰነ ግዜ ምንውሑን፣ ካልኣይ ምሉእ ተግባራውነት ቅዋም፣ ሳልሳይ ከኣ ምስ ኣህጉራውያን ትካላት ብምትሕብባር ንኩነታት ሰብኣዊ መሰላት ምምሕያሽ ምዃኖም ድሕሪ ምግላጽ፣ እቲ ዓመታዊ ጸብጻብ፣ ብሪጣንያ ምስ ውድብ ሕቡራት ሃገራትን ሕብረት ኤውሮጳን ብምትሕብባር ክትሰርሕ እኳ እንተጸንሐት፣ ብወገን መንግስቲ ኤርትራ ግና ዝኾነ ናይ ምምሕያሽ ምልክታት እውን ከምዘይተራእየ ገሊጹ።
ንዋሕዚ ስደት ኤርትራውያን ብዝምልከት መንግስቲ ኤርትራ ምስ ኣህጉራዊ ማሕበረሰብ ክተሓባበር ድሉው ምዃኑ ኣብ ዋዕላ ካርቱም ምግላጹ ዝዝከር ክነሱ፣ ኤርትራ ክሳብ’ዚ እዋን’ዚ ሓንቲ ካብተን ብብዝሒ ስደተኛታት ዘፍርያ ዘለዋ ሃገራት ዓለም ኮይና ትቕጽል ኣላ፣ ናይዚ ቀንዲ ምኽንያት ከኣ ሕሱም ኣተሓሕዛ መንግስቲ ኤርትራ ምዃኑ ብተደጋጋሚ ንሰበስልጣን መንግስቲ ኤርትራ ከምዝገለጸ እቲ ካብ መንግስቲ ብሪጣንያ ዝወጸ ዓመታዊ ጸብጻብ የመልክት።
ኣብ 2016 መንግስቲ ኤርትራ ምስ ባይቶ ሰብኣዊ መሰላት ውድብ ሕቡራት ናይ ምትሕብባር ቁሩብ ምልክት ኣርእዩ ምንባሩ ዝነኣድ ምዃኑ ዝጠቐሰ እቲ ጸብጻብ፣ ምስ ፕሮግራም ልምዓት ውድብ ሕቡራት ሃገራት’ውን ናይ ኣርባዕተ ዓመት ስምምዕ ከምዝተፈራረመ ኣዘኻኺሩ።
ኣብ መወዳእታ፣ ኣብ 2017 መንግስቲ ብሪጣንያ፣ ሰብኣዊ መሰላት ኣብ ኤርትራ ንኽመሓየሽ ምስ መሻርኽቲ ሃገራት ክሰርሕ፣ ዋሕዚ ስደት ንምግታእ ከኣ ናይ ስራሕ ዕድላት ክኸፍቱ ዝኽእሉ ፕሮጀክታት ንምጅማር ምስ መንግስቲ ኤርትራ ክሰርሕ ከምዝደሊ ኣፍሊጡ።
የምዕራብ አፍሪካዊቷ የጋና ዋና ከተማ ዛሬ አክራ ትሁን እንጂ ከዛሬ ሶስት መቶ ዓመት በፊት ግን ዋና ከተማዋ በዚያ ዘመን ነጮቹ ከአውሮፓ መጥተው የራሳቸውን ካስል(Cassel) የሰሩ ባትና ለባሪያ ንግድ እንደ ማዕከልነት ይጠቀሙባት የነበረችው ኬፕኮስት እንደ ነበረች የጋና የታሪክ መዛግብት ያስረዳሉ፡፡
ኬፕኮስት ዛሬ በጋና መንግስታዊ አወቃቀር ከጋና አስሩ ክልሎች አንዷ የሆነችው የሴንትራል ክልል (central region) ዋና ከተማ ነች፡፡ ይቺ ታሪካዊ ከተማ ከዋና ከተማዋ ከአክራ 200 ኪሎ ሜትር ርቀት ላይ ትገኛለች፡፡
ወደዚች ታሪካዊት ከተማ የተጓዝነው ለጉብኝት ነው፡፡ የጉብኚታችን ዓላማ በሙዚየሙ ውስጥ የተቀመጠውን በታሪክ መዛግብት የተከተበውንና ከትውልድ ትውልድ የሚሸጋገረውን የባርነት ጠባሳ መመልከት ነው፡፡ የእኛ ጉብኝት ዓላማ በዋናነት የኬፕኮስትን ካስል ማየት ቢሆንም በአቅራቢያችን ግን አንድ ታሪካዊ ብሔራዊ ፓርክ ነበርና እግረ መንገዳችንን ወደዚያው አቀናን፡፡ ወደ ካኩም ናሽናል ብሔራዊ ፓርክ፡፡
ፓርኩ ውስጥ ዝሆን፣ አንበሳ፣ቆርኬ----የመሳሰሉ የዱር እንስሳት ቢኖርበትም እኛ የተገኘንበት ሰዓት ግን እነሱን ለማየት የሚያስችል አልነበረም፡፡ ይሁን እንጂ በጣም በሚያስገርም ሁኔታ ከመሬት 60 ሜትር ከፍታ ላይ እንስሳቱን ለማየት በሚያስችል ሁኔታ ከዛፍ ዛፍ ተሰናስሎ የተሰራውና ሰንሰለታማና ተወዘዋዥ የአየር ላይ መንገድ አድንቀናል፡፡ መንገዱ ሰባት ነው ከአንዱ ትልቅ ዛፍ እስከ ሌላኛው ዛፍ ያለው አንድ ተብሎ ተቆጥሮ ማለት ነው፡፡ ለሚፈራና ለሚደነግጥ ግን በሶስት ብቻ ለማለፍም የሚችልበት መንገድ እንደ ነበረው ለመገንዘብ ችለናል፡፡
በሚወዛወዘው ሰንሰለታማ የአየር ላይ መንገድ ሆነው ቁልቁል ወደ ታች ደኑን ለሚመለከት ከሰማይ ወደ ምድር ለማረፍ የሚያኮበኩብ አውሮፕላን ክንፍ ላይ ያሉ ሁሉ ሊመስሎት ይችላል፡፡ ከምድር ከፍ ብለው እየተወዛወዙ ነውና፡፡ ይህ ተወዛዋዥ ሰንሰለታማ መንገድ 350 ሜትር ርዝመት እንዳለው አስጎብኛችን ነግሮናል፡፡
ከካኩም(Kakum) ብሔራዊ ፓርክ ቀጥታ ያመራነው ወደ ካስሉ ነበር፡፡ ይህ ካስል የቀድሞ የአፍሪካ ቀኝ ገዢዎች እግሊዞች፣ ፖርቹጋሎች፣ ፈረንሳዮች--- ባሮችን እንዴት እንደሚያሰ ቃዩአቸውና እንደሚያንገላቱዋቸው የሚያሳይ የታሪክ አሻራ ያለፈበት ቦታ በተለይም በሰንሰለት እየታሰሩ ወደ መርከብ እስኪጫኑ ድረስ እንደ መጋዘን ዕቃ የሚቆዩባቸው የወንዶችና የሴቶች ባሮች፣ እንዲሁም የአመጸኞች ባሮች፣ የአራስ ሴቶች ባሮች ማቆያ ስፍራዎችን አይተናል፡፡
የባሮች ማቆያ ዋሻ መብራት የለውም፡፡ አሁን ለጉብኝት ተብሎ በተሰቀሉት መብራቶች እየታ ገዝን እንኳን ስንገባ የፍርሀት ድባብ ለቆብን ነበር፡፡ ጪራሽ ደግሞ መብራት ባይኖረው ከዚያ ተነስቶ ሲኦልን መገመት አያዳግትም፡፡ በዚያ ከዋሻው ጥልቀት የተነሳ በደበዘዘው ብርሃን ታግዘን ወደ ታች ስናማትር ከእግራችን በታችን ከዋሻው መሀል ለመሀል ቀጪን ቦይ ተመለ ከትንና አስጎብኚያችንን ጠየቅነው፡፡ ይህ ምንድን ነው?
ይህ ቀጪን ቦይ እነዚያ ባሮች አንዴ ከገቡ እንደ መጋዘን ዕቃ የሚወጡት መርከብ ሲመጣ ለመጫን ብቻ ነው፡፡ ስለዚህ ለሽንት ውጪ አይወጡም፡፡ እዚያው ይሸናሉ፡፡ መሀል ባለው ቦይ ሽንታቸው ይወርዳል፡፡ ምግብና የፀሐይ ብርሃን መቀበያ ሶስት ሜትር ከፍታ ላይ ወዳለው መስኮት በእጁ እያሳየ በዚያ ይቀበላሉ አለን፡፡
ከካስሉ በስተቀኝ ወዳለው ሌላ ሙዚየም ይዞን ሄደ፡፡ እዚያ ውስጥ ባሮች የሚታሰሩበት ከብረት የተሰሩ የእጅ፣ የእግርና የአንገት ሰንሰለቶችን ተመለከትን፡፡ በተለይ የእጅ ሰንሰለት ተብሎ የተሰቀለው ረጂምና በእጅጉ የተሰናሰለ ነበርና ለምን እንዲህ ረዘመ ብለን ጠየቅን፡፡ አስጎብኛችን መለሰ፡- ባሮቹ በተለይም ወንዶቹ በአንድና ወጥ በሆነ እርስ በእርሱ በተሰናሰለ ሰንሰለት ነው የሚታሰሩት፡፡ ይህ ደግሞ የሚደረገው አንድ እንዳይጠፉ፣ ሁለትም ከዋሻው በወጡበት ሁኔታ ለመጫን እንዲያመቻቸው ነው አለን፡፡
ከዋሻው ስንወጣ ሌላው ትኩረታችንን ስቦት የነበረው ወደ አትላንቲክ ውቅያኖስ የሚያስገባው ግዙፍ በር «ዶር ኦፍ ኖ ሪተርን(door of no retrun)» ነበር፡፡ ጠየቅን ምን ማለት ነው? አስጎብ ኛችንም ቀጠለ፡- ባሮች በዚህ በር ካለፉና ለመጫን ወደ መርከብ ከገቡ ለአንዴና ለመጨረሻ ጊዜ አትላንቲክ ውቅያኖስን አቋርጠው ዳግም ላይመለሱ አፍሪካን ለቀው ወደ አውሮፓ እና ወደ ተለያዩ የዓለም ሀገራት ይሄዳሉ፡፡ በዚህ በር የገባ አይመለስምና «ዶር ኦፍ ኖ ሪተርን» ተባለ አለን፡፡
እኛም ወደ ዚህ ግዙፍ በር መግባት ፈራን፡፡ እኛም አንመለስ ይሆን? አስጎብኛችን ግን ቀለደና አሳቀን፡፡ አይዞአችሁ ትመሰሳላችሁ ብሎ ወደ ውቅያኖሱ ወስዶ እንዴት ወደ መርከቡ እንደ ሚጫኑ ተረከልን፡፡
የካስሉ ስፋት የቦታው ቆይታና ታሪካዊነት በተለይም ለምዕራብ አፍሪካ ሀገሮች ለአይቮሪኮስት፣ለቤኒን፣ ለቻድ፣ ሴራሊዮን-----የመሳሰሉ ሀገሮች ሁሉ በባሪያ ንግድ ሂደት ውስጥ ጋናን እንደ ማዕከልነት ተጠቅመውባት እንደ ነበር መገመት አያደግትም፡፡ ምክንያቱም ሌሎቹ የተጠቀሱት የምዕራብ አፍሪካ ሀገሮች እንደዚህ ሰፊና ታሪካዊነት ያለው ካስልና የባሪያ ማቆያ ስፍራ የላቸውምና፡፡
ከዋሻው የመጨረሻና ሰፊ ክፍል ውስጥ ስንደርስ ከዋሻው ጥግ ብዙ አዳዲስ ጉንጉን አበባዎችን አየንና አንድ ሴራሊዮናዊ ጠየቀ፡፡ አስጎብኛችንም «ይህ ጉንጉን አበባ በዚያን ጊዜ በባርነት ሄደው ያልተመለሱ በመከራና በችግር ጊዜያቸውን ያሳለፉ የእነዚያ አባቶች ልጆቻቸው(ዲያስጶራዎች) አባትና እናቶቻቸውን ሊያስቡ ከአውሮፓ፣ ከአሜሪካ እየመጡ በየጊዜው የሚያስቀምጡላቸው መታሰቢያ ነው፡፡» አከለና «ይህ ብቻ አይደለም፡፡ በሩ ላይ ዛሬ ከጀርባው «ዶር ኦፍ ሪተርን» ብለው ጽፈውበታል፡፡ እነሱ በነጻነት ተመልሰውበታልና» አለን፡፡
ሌላው ከካስሉ ስንወጣ የትኩረታችንን አቅጣጫ ስቦት የነበረው በከስሉ መግቢያ በር ላይ ተጽፎ የነበረው የእብነ በረድ ጽሁፍ ነበር፡፡ ጽሁፉ «ኢተርናል ላይፍ (Eternal life)» ይላል፡፡ ይህ ጽሁፍ የአሜሪካኑ ፕሬዝዳንት ባራክ ኦባማ ጋናን ከባለቤታቸው ከሚቼል ኦባማና ከሁለት ልጆቻቸው ጋር በጎበኙበት ወቅት ስለነዚያ በግፍ ስለተሸጡ ባሮች ለነፍሳቸው የዘላለም ዕረፍት የተመኙበትና ለመታሰቢያ ያስቀመጡት ነበር፡፡
እውነት እነዚያ ባሮች፣ በ ዶር ኦፍ ኖ ሪተርን በአስከፊ ሁኔታ እንደ እንስሳ በአትላንቲክ ውቅያኖስ በኩል የተሸጡ ነፍሳት፣ ጊዜ ጊዜን ወልዶ ታሪክ ተቀይሮ፣ ጥቁሩ ባራክ ኦባማ የዓለም ልዕለ ሀያል ሀገር አሜሪካን መርቶ ቢያዩ ምን ይሰማቸው ይሆን?
ኬፕኮስት የማይሽር ጠባሳ፣ የጥቁር አፍሪካ አስከፊ ገጽታ፣ ባርነት ክፉ ነው፡፡ እነዚያ በጨለማው ዘመን የነበሩ የጨለማው ነጮች ግፍ ሰርተዋል፡፡ ቀጥቅጠው ገዝተው ሽጠዋል፡፡ ወይ ኢትዮጲያ? ወይ አድዋ? ለካስ ሚስጢሩ ብዙ ነው፡፡ በዚያ የጉብኚት ቅጽበት በአዕምሮዋችን ይመላለስ የነበረው የእጂጋየው ሺባባው(ጂጂ) ስንኝ ነበር
አስጎብኛችን የጉብኚታችን መጨረሻ ወደሆነው አንድ ጠባብ ክፍል ይዞን ገባ፡፡ ክፍሉ ጠባብ ከመሆኑ በተጨማሪ ጣራው የቁመታችንን ያህል ብቻ ነበር ከፍ የሚለው፡፡ በዚያ ላይ ስፋት ስለሌለው ሁላችንንም ለመያዝ አቅቷት ተጨናንቃ ነበር፡፡ ወለሉ ትኩስ ደም የመሰለ ቀይ ነው፡፡ ለምን እንዲህ ቀይ ሆነ? አንዱ ጠየቀ፡፡ አስጎብኛችንም ቀጠለ «ይህ ክፍል ከባሮች መካከል አንገዛም የሚሉ የሚገደሉበት ነው፡፡ እዚሁ ይገደላሉ፡፡ እዚሁ ደማቸው ይፈሳል፡፡ ስለዚህ እነሱን ለማሰብ ነው ወለሉ ቀይ ደም የመሰለው፡፡ ክፍሉ መብራት ስለሌለው በዚያ ድቅድቅ ጨለማ ውስጥ ይሰማን የነበረው የአስጎብኛችን ድምጽ ብቻ ነበር፡፡
አሁን የጉብኚታችን መጨረሻ ስለሆነ ሁላችሁም እጂ ለእጂ ተያያዝን፡፡ «በግፍ ለሞቱት ለእነዚያ ነፍሳት ለአምስት ደቂቃ እንጸልያለን» አለን፡፡ ሁሉም ጸጥ፡፡ በእውነት አምላክ ጸሎታ ችንን ሰምቶ እነዚያን በምድር ያልደላቸውን በምድር የዋሻ ጨለማ ሲኦል የሆነባቸውን ነፍሳት አሳርፎ ከሰማዩ ድቅድቅ ጨለማ ያሳርፍልን፡፡
እናቱ ሱሪ ለባሽ የሆነችበት ትውልድ የእናቴ ቀሚስ አደናቀፈኝ ለማለት ይቸገራልና ይህ የባርነት ጠባሳ ያልነካትን ብቸኛ ጥቁር አፍሪካዊት ሀገር ኢትዮጵያን ለማመስገን በድፍን አፍሪካ ፊት ቀና ብለን እንድንሄድ ያደረጉንን የአባቶቻችንን ክብር ለመናገር ለሚቸገሩ ነጮችና ጥቁሮች ሁሉ ጠባሳው ህያው የኢትዮጵያ ምስክር የአድዋ ነጸብራቅ ነው፡፡ ለዚህም ይመስላል ፍቅሩ ኪዳኔ በፒያሳ ልጅ መጽሐፉ እንደ ነገረን ጋና ነጻነቷን ስትቀዳጂና ነጻ ስትወጣ የመጀመሪያው የጋና ፕሬዚዳንት ክዋሚ ንክሩማ የስራቸው መጀመሪያ የባርነት ጠባሳ ያልነካት የነጻነት ሀገር ኢትዮጵያን መጎብኘት ያደረጉት፡፡
ምነው ታዲያ ዛሬ ይቺ የጀግና ሀገር ድህነት ከፋሽስት ኢጣሊያ ይልቅ በረታባት? እርግጥ ነው እርግጥ ነው ለማሸነፍና የአሸናፊነትን ታሪክ ለመጻፍ የጀግና ልጅ ጀግና ያስፈልጋል፡፡ እጁን ከመስጠት ሞትን የሚመርጥ የቴዎድሮስ ልጅና ትውልድ ያስፈልጋል፡፡ እስቲ ለማንኛውም ወገን እልፍ ሲሉ እልፍ ይገኛልና በርትተን ከድህነት ጋር እንዋጋ፡፡ እየሰራን እልፍ እንበል፡፡ ከፊት እልፍ አለና፡፡
እርግጥ ነው እርግጥ ነው ለማሸነፍና የአሸናፊነትን ታሪክ ለመጻፍ የጀግና ልጅ ጀግና ያስፈልጋል፡፡ እጁን ከመስጠት ሞትን የሚመርጥ የቴዎድሮስ ልጅና ትውልድ ያስፈልጋል፡፡ እስቲ ለማንኛውም ወገን እልፍ ሲሉ እልፍ ይገኛልና በርትተን ከድህነት ጋር እንዋጋ፡፡ እየሰራን እልፍ እንበል፡፡ ከፊት እልፍ አለና፡፡
አዲስ አበባ፣ የካቲት 16፣ 2013 (ኤፍ ቢ ሲ) ብልጽግና ፓርቲ የቻይና ኮሚኒስት ፓርቲ በመላው ዓለም ለሚገኙ የፖለቲካ ፓርቲዎች ባዘጋጀው የበይነመረብ ውይይት ላይ ተሳተፈ፡፡ ብልጽግና ፓርቲን...
የምርት ክፍል ምክትል ኃላፊ, -የውጭ ገጠማ ሥራዎች ቡድን መሪ , -የውጭ ገጠማ ሥራዎች አናጺ, -የእንጨት ሥራ ምርቶች አናጺ , ረዳት አናጺ AT WARYT WOOD WORKS ETHIOPIA
የኤልጂ የሠራተኞች ማህበር ለኮርያውያን ዘማች አባቶች ድጋፍ አደረገ (በድሬቲዩብ ሪፖርተር) ኤልጂ ኤሌክትሮኒክስ (LG Electronics) የሠራተኞች ማህበር...
ግርማዊት እቴጌ መነን ይህንን ቃል የተናገሩት ከዛሬ 80 ዓመት በፊት ሲሆን መግለጫውን ብርሃንና ሰላም ጋዜጣ አውጥቶታል። (Copied from an Amharic Chrestomathy by Edward Ullendorff page 37)
''ተ ቦርን'' የሚለውን ስም ''ታዲያስ አዲስ'' በተባለው ሸገር ኤፍ ኤም ፕሮግራም ላይ የማያውቀው ያለ አልመስልህ አለኝ:: ''ተ ቦርን'' ቅጥል ስም ነው እንጂ ስሙ ተወልደ በየነ ይባላል:: በኪነቱ አለም በ ሃያሲነትም ሆነ በሙዚቃ ግጥም ቅንብር ስሙ ይወሳል:: አንድ ጊዚ እንዲያውም በሃገራችን ያሉትን ዘፈኖች ከ ባእዳን ዘፈን ዚማ የተቀዱትን እየለየ አሰምቶን ጉድ አጀብ አስብሎ ነበር::
ለጠቅላላ እውቀት እንዲሆናችሁ ''ተ ቦርን'' ማለትም ተወልደ በየነ የ ታዋቂው አርቲስት እና አክቲቭስትታማኝ በየነ የ ስጋ ወንድም መሆኑን ሳትነግረን እንዳትሉ ነገርኩዋችሁ አሁን::
'' አንድ ቀን ጠቅላይ ሚንስትሩ ከልጃችው እና ባለቢታችው ጋር በአይሮፕላን ይጓዛሉ እና በጉዞ መሃል አንድ መቶ ብር አንስቸ ወደ ምድር ልወርውርና አንድ ኢትዮጵያዊ ላስደስት ይላሉ:: ባለቢታችው ታድያ ለምን ሃምሳ ሃምሳ ብር አርገህ ሁለት ኢትዮጵያዊ አታስደስትም አለች ልጂት ደሞ ተነሳችና ለምን ብሩ አስር አስር ተዘርዝሮ አስር ወገናችን አይደሰትም? አለች በ እዚህ ጊዚ የ አይሮፕላኑ አብራሪ ካፒቲን ዘወር አለና ለምን እራስዎ ወርደው ሰማንያ ሚልዮን ህዝብ አይደሰትም?'' አላቸው'' ብሎ አሳቀን
''ተ ቦርን'' ስለ ሃገረ ኢትዮጵያ ገና ብዙ የምነግራችሁ አለ ከ ሆዴ ያለ ስላለ ገና አለ ገና...እያልን ከ ኢሳት ( ኢትዮጵያ ሳትከፋ ትኑር) የ 24 ሰአት ራድዮ እና ቴሊቭዥን መስኮት ብቅ እንደሚል ቃል ገብቶልናል::''ታዲያስ አዲስ'' ''ተ ቦርን'' (ኢሳት-ኢትዮጵያ ሳትከፋ ትኑር)......አበቃሁ::
ZhongShan ከፍተኛ ኃይል ያለው ጎርፍ ኤሌክትሮኒካዊ መብራቶች, የ LED መብራት, የ LED መብራት መብራቶች, የእረፍት መብራቶች, የመብራት መብራቶች, የመንገድ መብራቶች, የምድጃ መብራቶች, የመብራት መብራቶች, የአትክልት መብራቶች, የባትሪ ብርሃኖች እና ችቦዎች, የፓነል መብራቶች, የ LED ግድግዳ ማጠቢያ መብራቶች , የ LED flood flood, የ LED የፓነል ብርሃን, የ LED ንጣፍ ብልጭታ ብርሃን, የ LED ትዕዛዝ ብርሃን, የ LED የማዕዘን መብራት, የ LED ትዕይንት መብራት, የ LED ኒዩል ቱቦ, የ LED ስር ስርጭቱ, የ LED መብራት
GuangDong ከፍተኛ ኃይል ያለው ጎርፍ ኤሌክትሮኒካዊ መብራቶች, የ LED መብራት, የ LED መብራት መብራቶች, የእረፍት መብራቶች, የመብራት መብራቶች, የመንገድ መብራቶች, የምድጃ መብራቶች, የመብራት መብራቶች, የአትክልት መብራቶች, የባትሪ ብርሃኖች እና ችቦዎች, የፓነል መብራቶች, የ LED ግድግዳ ማጠቢያ መብራቶች , የ LED flood flood, የ LED የፓነል ብርሃን, የ LED ንጣፍ ብልጭታ ብርሃን, የ LED ትዕዛዝ ብርሃን, የ LED የማዕዘን መብራት, የ LED ትዕይንት መብራት, የ LED ኒዩል ቱቦ, የ LED ስር ስርጭቱ, የ LED መብራት
ጉሽንግተን ከተማ ከፍተኛ ኃይል ያለው ጎርፍ ኤሌክትሮኒካዊ መብራቶች, የ LED መብራት, የ LED መብራት መብራቶች, የእረፍት መብራቶች, የመብራት መብራቶች, የመንገድ መብራቶች, የምድጃ መብራቶች, የመብራት መብራቶች, የአትክልት መብራቶች, የባትሪ ብርሃኖች እና ችቦዎች, የፓነል መብራቶች, የ LED ግድግዳ ማጠቢያ መብራቶች , የ LED flood flood, የ LED የፓነል ብርሃን, የ LED ንጣፍ ብልጭታ ብርሃን, የ LED ትዕዛዝ ብርሃን, የ LED የማዕዘን መብራት, የ LED ትዕይንት መብራት, የ LED ኒዩል ቱቦ, የ LED ስር ስርጭቱ, የ LED መብራት
ከንቲባ ገብሩ ተብለው ከመጠራታቸው በፊት ጎባው ደስታ በመባል ይታወቁ ነበር። ጎባው ከአቶ ደስታ ወልደእሴይና ከወይዘሮ ትርንጎ ተክሌ በጎንደር ክፍለ ሀገር በአለፋ ወረዳ በ1848 ዓ.ም ተወለዱ።
ጎባው ከወላጆቻቸው ጋር እያሉ ትምህርት ያላገኙ በመሆናቸው በአጤ ቴዎድሮስ ሥር ወደ ነበሩት አጎታቸው ወደ ሻቃ ውቤ ዘንድ ትምህርትና የተሻለ ኑሮ ፍለጋ በቤተሰቦቻቸው ፈቃድ ሄዱ። አጎታቸው ቤት ሁሉም ነገር እንዳሰቡት ሆነው ስላላገኙት አሁንም ለተሻለ ህይወት ወደ ቴዎድሮስ ከተማ ወደ ደብረ ታቦር ከሌሎች መንገደኞች ጋር በመሆን ጉዟቸውን አቀኑ በአስራ አንድ ዓመታቸው። እዚያ እንደደረሱ የአጤ ቴዎድሮስ የቅርብ አማካሪ የነበሩት የሊቀ መኳስ ዮሐንስ ቤል (ጆን ቤል) ልጅ ዮሴፍ ቤል ያገኛቸዋል። ዮሴፍ ቤል ከወይዘሮ ወርቅናሽ ይልማና ከጆን ቤል የተወለደ ሲሆን እህቱ ሳራ (ሱዛን የውብዳር) ደግሞ ሚሲዮናዊውን የስዊዝ ተወላጅ ቴዎፍሎስ ዋልድሜይርን አግብታ ትኖር ነበር። ዮሴፍ ቤል የንጉሥ ሳዖል ልጅ ዮናታን ዳዊትን እንደወደደው ሁሉ ጎባው ላይ ቀልቡ አረፈ ወደዳቸው። ስለሆነም ወደ ሳራና ቴዎፍሎስ ዋልድሜየር ቤት ይወስድና ያስተዋውቃቸዋል። የጎባው አዲስ ህይወት ‘ሀ’ ብሎ እዚህ ላይ ጀመረ። ጎባው በጥሩ ሁኔታ በአካልም በእውቀትም እያደጉ ሄዱ።
* ኃይሉ ወሰን፣ ሰንበቱ ዳንኤልንና ጎባው ደስታን ሚስዮናዊው ቴዎፍሎስ ዋልድሜየር ከኢትዮጵያ ይዘው ወጡ። ዓለማየሁ ቴዎድሮስ ወደ እንግሊዝ፣ ወርቅነህ እሸቴ ወደ በርማ፣ ጎባው ደስታና ሌሎቹ ወደ እየሩሳሌም ተወሰዱ።
“ጥቂት የተማሩ ሰዎችን ከኢትዮጵያ ወደ እየሩሳሌም ወስደን በቢሾፕ ሳሙኤል ጎባትና በሚስተር ሽኔለር ወላጅ የሌላቸው ልጆች በሚማሩበት አዳሪ ትምህርት ቤት አስገብተናቸው ሲማሩ ከቆዩ በኋላ ስዊዝ በሚገኘው ቅዱስ ክሪሾና መንፈሳዊ ትምህርት ቤት ሄደው እንዲማሩ አድርገናል”
ጎባው በ1872 ዓ.ም ወደ ስዊዘርላንድ ተልከው ከእነሱ ቀድመው ከሄዱት ከቤተ እስራኤሎቹ ሚካኤል አረጋዊ፣ ሰማኒ ዳንኤልና አጋዤ ሳክሉ ጋር በቅዱስ ክሪሾና መንፈሳዊ ኮሌጅ ለአራት ዓመታት ትምህርታቸውን ተከታትለው በዲፕሎማ ተመርቀዋል። ፕሮፌሰር ሪቻርድ ፓንኽረስት እንደ ገለጹት ከጎባው ደስታ በስተቀር ሌሎቹ በሙሉ ከጎንደር አካባቢ ወደ ክርስትና የገቡ ቤተ እስራኤሎች ናቸው።
ጎባው ደስታ ትምህርታቸውን እንደጨረሱ ወደ ኢትዮጵያ ለመመለስ ቢፈልጉም በጊዜው ኢትዮጵያ ከግብጽ ጋር በነበራት ግጭት መንገድ አመች ባለመሆኑ ሃሳባቸውን ቀይረው ወደ ጀርመን ወርትንበርግ በመሄድ ከሚሲዮናዊው ሉድዊግ ክራፕ (Ludwig Krapf) ጋር በመሆን ከፊል የሀዲስ ኪዳን መጻሕፍትንና ቀደም ብሎ ወደ አማርኛ ተተርጉሞ የነበረውን መጽሐፍ ቅዱስ በማረም ሲረዱ ቆይተው ከሀገራቸው ከወጡ ከ15 ዓመት በኋላ ወደ ኢትዮጵያ ተመለሱ።
ጎባው ኢትዮጵያ እንደገቡ ቀጥታ ወደ ጎንደር በመሄድ በጎንደር ክፍለ ሀገር አዘዞ ከተማ ትምህርት ቤት ከፍተው ማስተማር ጀመሩ። ነገር ግን የአካባቢው ካህናት ሊያሠሯቸው ስላልቻሉ ትምህርት ቤቱን ዘግተው ወደ ወለጋ ክፍለ ሀገር በመሄድ ልዩ ስሙ “ጉድሩ” በሚባል ቦታ ትምህርት ቤት ከፍተው ሲያስተምሩ ከቆዩ በኋላ 1887 እ.ኤ.አ. እንደገና ወደ እየሩሳሌም ተመለሱ። ከእየሩሳሌም ወደ ሶሪያ ተልከው በጀርመን የሚሲዮን ትምህርት ቤት ሲያስተምሩ ቆዩ። ከዚያም በታንጋኒካ (ታንዛኒያ) ዳሬሰላም ከተማ አዲስ የተከፈተውን የሚሲዮን ትምህርት ቤት ለማጠናከር ወደዚያ ተላኩ። ከዳሬሰላም ቆይታቸው በኋላ በኤደን በኩል ወደ እየሩሳሌም ጉዞ ጀመሩ። በዚህ ጊዜ ከኢትዮጵያ ተጠልፈው ለባርነት ሊሸጡ ሲሉ በእንግሊዝ የባህር ኃይል ኮማንደር (በቻርለስ ኢ. ጊሲኒማ) ነፃ የወጡ የኦሮሞ ወጣት ወንድና ሴት ልጆችን ኤደን ላይ አገኙ።
ጎባው ደስታ እነዚህን ወጣቶች በኦሮምኛ አነጋግረው ካጽኗኗቸው በኋላ እነሱን በማስተማር እዛው ኤደን ሥራ ጀመሩ። የጎባውን የኤደን ጉዞና ቆይታ ከዓመቱ ምህረቱ ጋር ሲገናዘብ በB.B.C. በእንግሊዝ የዜና ማሰራጫ ድህረ ገጽ ላይ ወጥቶ ለንባብ ከበቃው ታሪክ ጋር አንድ ሆኖ ይገኛል።
በ1888 እ.ኤ.አ. የወጣቶቹን አመጣጥና ነፃ አወጣጥ ካተተ በኋላ ከፊሎች የእስልምና እምነት ተከታይ የነበሩት ወጣቶች ኤደን ውስጥ ኗሪ በሆኑ የእምነቱ ተከታዮች በማደጎነት የተወሰዱ ሲሆን ሌሎቹ ደግሞ ለጊዜው ኤደን በሚገኘው የስኮትላንድ ሚሲዮናውያን ቤተ ክርስቲያን ከቆዩ በኋላ ወደ ደቡብ አፍሪካ ልዩ ስሙ ላቭዴል ወደሚባል ቦታ ለሚሲዮናዊያን በአደራነት ይሰጣሉ። በዚህ ቦታ የክርስትና እምነትን ተቀብለው በአካልና በዘመናዊ ትምህርት እያደጉ ለመምህርነትና ለተለያዩ ሥራዎች ራሳቸውን እንዳዘጋጁና ከመካከላቸው አንዷ ቢሾ ጃርሳ ስልጠናዋን ጨርሳ መምህርት እንደሆነችና የቤተ ክርስቲያን መጋቢ (መሪ) አግብታ ዲምቢቲ የምትባል ልጅ እንደወለደች ያትታል።
አፍሪካ ከተወሰዱት መካከል አስራ ስምንቱ እስከ 1903 እ.ኤ.አ. ድረስ በሞት የተለዩ ሲሆን አስራ ሰባት ፈቃደኛ ወጣቶች ደግሞ በአጤ ምኒልክና በጀርመን አማካሪዎቻቸው
ዲምቢቲ ዳቪድ አሌክሳንደር የሚባል ሰው አግባታ ይህን ታሪክ የጻፈውን ባንድ ወቅት ብሔራዊ ነፃ አውጭ ድርጅት በመባል የሚታወቀውን የፖለቲካ ድርጅት ካቋቋሙትና በዚህም ምክንያት ከነፃነት ታጋዩ ከፕሬዚዳንት ከኔልሰን ማንዴላ ጋር አብሮ ታስሮ የነበረው (ሮቢንስ ደሴት) ታዋቂው ምሁርና መምህር የሺሾ ጃርሶ የልጅ ልጅ ዶክተር ኔቬል አሌክሳንደር ይገልጻል። ኔቬል አሌክሳንደር ከዚህ በተጨማሪ የአስራ ሰባት (ወደ ኢትዮጵያ የተመለሱ) ሰዎችን ስም ዝርዝር በማውጣት እነዚህን ሰዎች የሚያውቁ ወይም ቤተሰብ የሆኑ ሰዎችን በማፈላለግ ላይ እንደሆነ ብሎም የአያቱን
እነዚህ ወጣቶች ላቭዴል ከተወሰዱና ጎባው ደስታ ስማቸውን ገብሩ ብለው ከቀየሩናFreedom,የከንቲባነት ማዕረግ ካገኙ በኋላ ነገሮ ጫሊ የተባለ ወጣት ላቭዴል ሶስት ዓመታት ቆይቶ በመምህርነት በሰርተፊኬት ተመርቆ በኤደን በኩል ወደ ኢትዮጵያ ሲመለስ እዚያው ኤደን ውስጥ እነሱን
(ነጻ የወጡትን) መጀመሪያ ተቀብሎ ባስተናገዳቸው ሚሲዮን ትምህርት ቤት ውስጥ በማስተማር ላይ እያለ በንጉሥ ኤድዋርድ ክብረ ንግሥና ላይ ለመገኘት በራስ መኮንን መሪነት የሄደውን የኢትዮጵያ መልእክተኛ ቡድንን እንዳገኘ ከነሱ መካከል በ1889 ኤደን በሚገኘው እሱ እያስተማረ ባለበት ትምህርት ቤት የሼክ ኦትማን ሚሲዮን ትምህርት ቤት ያስተማሩትን ከንቲባ ገብሩን እንዳገኛቸው እንዲህ በማለት ገልጾታል።
“የተከበሩ ከንቲባ ገብሩ ሲያዩኝ በደስታ ከመቀመጫቸው ብድግ በማለት ሰላም አሉኝ። ከጧቱ ሁለት ሰዓት እስከ ቀኑ ስምንት ሰዓት አብሬያቸው ቆየሁ። ላቭዴል ከቀሩት መካከል ወደ ሀገራቸው መመለስ የሚፈልጉ ካሉ ከአጤ ምኒልክ ጋር በመነጋገር እንዲመለሱ የሚጥሩ መሆናቸውን ነግረውኛል”
እነዚህን ከጠላፊ እጅ ነፃ የወጡ ወጣቶች ሲረዱ ከቆዩ በኋላ ጎባው ከኤደን ወደ እየሩሳሌም ጉዞአቸውን በመቀጠል የሚሲዮናዊውን የክርስቲያን ቬንደርን ልጅ ማርታን አግብተው ወደ ኢትዮጵያ ተመልሰው በራስ መኮንን ግዛት ሐረር ከተማ ኑሯቸውን መሠረቱ። ሆኖም ወጣቷና የስድስት ወር ነፍስ ጡር የነበረችው ባለቤታቸው ማርታ በኮሌራ በሽታ በሞት ተለየቻቸው። ማርታ ቬንደር የተወለደችው ከአባቷ ከሚሲዮናዊው ከክርስቲያን ቬንደር እና ከእናቷ ከወይዘሮ የሺመቤት ሸምፐር ነበር። ወይዘሮ የሺመቤት ሸምፐር ደግሞ የታዋቂው ጀርመናዊ ዕፅዋት ተመራማሪ የሄንሪ ሸምፐር እና የአድዋ ተወላጅ የሆኑት የወይዘሮ ምርጺት ልጅ ናቸው። ( A Princess in the Family by Annie and Tony Betts published by Domtom Publishing Ltd, Burgess Hill UK 2010.)
የመጀመሪያዋ የሴት ጋዜጠኛና ተወዳጅ የነበረውን የምግብ አሠራር ትምህርት በኢትዮጵያ ራዲዮ በ1950ዎቹ ያቀርቡ የነበሩት የወይዘሮ ሮማን ወርቅ ካሳሁን አያት (ካሳሁን ሻምፐር) እንዲሁም ባዘል ከተማሩት ወጣቶች አንዱ የነበረው እንግዳሸት ሻምፐር የሄነሪ ሻምፐር ልጆች መሆናቸውን ኮሎኔል ዳዊት በመጽሐፋቸው ገልጸውታል።
ጎባው በራስ መኮንን ስር የሐረር ከተማ ሹም ሆነው ሠርተዋል። በዚህ ጊዜ በእየሩሳሌም የኢትዮጵያ ንብረት ጉዳይን በሚመለከት ለመነጋገር ከመምህር ወልደ ሰማያት፣ ከፊታውራሪ ኃይለስላሴ (የራስ እምሩ አባት) እና ከጸሐፌ ትእዛዝ ወልደ ሩፌ ጋር በመሆን ኢየሩሳሌም በመሄድ ተልዕኳቸውን ተወጥተዋል። ሲመለሱም ሶስት ባለ ልዩ ጥራዝ የአማርኛ መጽሐፍ ቅዱስ ለአጤ ምኒልክ አምጥተው ሰጥተዋል።
ከንቲባ ገብሩ ደስታ አጤ ዮሐንስ መተማ ላይ ከሱዳን ጋር በተዋጉበት ጊዜ በምርኮ የተወሰዱትን ሰዎች ለማስፈታት መልእክተኛ በመሆን ወደ ሱዳን ተጉዘው ለሀገሪቱ መሪ (ለከሊፋው) በጠራ አርብኛ ቋንቋ አቤቱታቸውን አሰምተዋል። ንግግራቸውም በጊዜው በሀገሪቷ ጋዜጣ ተጽፎ እንደነበር ይታወሳል። እንዲሁም የንግሥት ቪክቶሪያ ልጅ ኤድዋርድ ሰባተኛ የታላቋ ብሪታንያ ንጉሥ በዓለ ንግሥና በስነ ስርዓቱ ላይ ከልዑል ራስ መኮንን ጋር በመሆን ኢትዮጵያን ወክለው ተገኝተዋል፤(1901 እ.ኤ.አ.)…ከዚህ በተጨማሪ የንግሥት ቪክቶሪያ የልጅ ልጅ የጆርጅ አምስተኛ ክብረ ንግሥና ላይ
በተጨማሪ በአሜሪካ የሚኖሩ ኢትዮጵያውያን እንደሌሎቹ አፍሮ አሜሪካውያን ሁሉ የዘር ልዩነት እየተደረገባቸው ይቸገሩ ስለነበርና የባለ ቃልኪዳን ሀገሮች የአንደኛው የዓለም ጦርነት በድል መወጣትን አስመልክቶ የደስታ መግለጫ ለማቅረብ እንዲሁም በሁለቱ ሀገሮች ግንኙነት ጉዳዮች ላይ ለመነጋገርና ውይይት ለማድረግ
ከደጃዝማች ተሰማ ናደው (በኋላ ራስ ቢትወደድ)፣ ብላቴን ጌታ ህሩይ ወልደ ስላሴ፣ አቶ ስንቄ (የደጃዝማች ተሰማ ጸሐፊ) ጋር በመሆን መጀመሪያ ወደ እንግሊዝ ቀጥሎም ወደ ኒውዮርክ በንግሥት ዘውዲቱና በአልጋ ወራሽ ተፈሪ ፈቃድ ተጉዘው ተልዕኳቸውን ተወጥተዋል።
ይህ የልዑካን ቡድን እንግሊዝ ሲገባ በታዋቂው ሳቮይ ሆቴል እንዳረፈና በቆይታቸው የሚያስተናግዳቸው አንድ መኮንን እንደተመደበላቸው ተገልጿል። በአሜሪካ መንግሥት ከጥቁሮች በተለየ መልኩ ሲስተናገዱ እንደቆዩ ፕሮፌሰር ጌታቸው መታፈሪያ ኮሎኔል ዳዊትን እና አንድ የቺካጎ ጋዜጣን በመጥቀስ እንዲህ ሲሉ ገልጸውታል።
ግንቦት 15፣2012-በኢትዮጵያ የኮሮና ቫይረስ ከተገኘባቸው ሰዎች 62% የሚሆኑት የአዲስ አበባ ነዋሪዎች መሆናቸውን የጤና ሚኒስቴር ገለጸ – ብስራት ሬድዮ 101.1FM| Bisrat 101.1FM
በኢትዮጵያ የኮሮና ቫይረስ ከተገኘባቸው ሰዎች ውስጥ 62 ፐርሰንት የሚሆኑት ሰዎች የአዲስ አበባ ከተማ ነዋሪዎች መሆናቸውን የጤና ሚኒስትር ዶ/ር ሊያ ታደሰ ገልጸዋል፡፡
በአገሪቱ ቫይረሱ ከተገኘባቸው 494 ሰዎች ውስጥ 304 ሰዎች የአዲስ አበባ ከተማ ነዋሪዎች ሲሆኑ፣ በተለይ በልደታና በአዲስ ከተማ ክፍለ ከተሞች የቫይረሱ ስርጭት ይበልጥ መስፋፋቱ ተገልጿል፡፡
በአዲስ አበባ ከተማ በሁሉም ክ/ከተሞች ቫይረሱ የተገኘባቸው ሰዎች መኖራቸው የተገለጸ ሲሆን፣ ከክልሎች ደግሞ ከጋምቤላ ክልል ውጪ በሁሉም ክልሎች ቫይረሱ የተገኘባቸው ሰዎች መኖራቸውን ዶ/ር ሊያ ገልጸዋል፡
የጊቤ ሁለት ኃይድሮ ኤሌክትሪክ ኃይል ማመንጫ ጣቢያ ተመርቆ በተከፈተ በጥቂት ቀናት ውስጥ በማስተላለፊያ መሥመሩ ላይ ደርሶ በነበረው የአለት ናዳ ምክንያት ሥራው ለአሥራ አንድ ወራት ተቋርጦ መቆየቱ ይታወሣል፡፡
የአደጋውን ምክንያትና የጥገናውንም ሁኔታ ለማጥናት የኮርፖሬሽኑ መሥሪያ ቤትና ሌሎች ስድስት ዓለምአቀፍ ድርጅቶት መሣተፋቸውን የኢትዮጵያ ኤሌክትሪክ ኃይል ኮርፖሬሽን ዋና ሥራ አስፈፃሚ አቶ ምሕረት ደበበ ለአሜሪካ ድምፅ ራዲዮ ጣቢያ በሰጡት ማብራሪያ ተናግረዋል፡፡
በፌዴሬሽን ም/ቤት፣ በሕግ ትርጉም ሽፋን የተላለፈውን የፖለቲካ ውሳኔ በመቃወም የተግባር እርምጃ ስለመውሰድ ከባልደራስ ለእውነተኛ ዲሞክራሲ የወጣ የአቋም መግለጫ
የፌዴሬሽን ም/ቤት በሰኔ 3 ቀን 2012 ዓ/ም ባደረገው ስብሰባ፣ 6ኛው አገራዊ እና ክልላዊ ምርጫ በውል ላልታወቀ ዘመን እንዲራዘም እና እድሜያቸው መስከረም 30 ቀን 2012 ዓ/ም የሚያበቃላቸው ሁሉም ም/ቤቶች በስልጣናቸው እንዲቀጥሉ መወሰኑን መሠረት አድርጎ፣ የባልደራስ ስራ አስፈፃሚ ኮሚቴ ሰፊ ምክክር አድርጓል፡፡
ከመነሻው፣ ገዢው ፓርቲ ለአገራችን የሚጠቅም የፖለቲካ አማራጭ ያላቸውን የፖለቲካ ፓርቲዎች ሙሉ በሙሉ ከሂደቱ እና ከውሳኔው አግልሎ፣ የስርዓቱ መጠቀሚያ በሆነው የሕገ-መንግስት ጉዳዮች አጣሪ ጉባኤ እና ለአዲስ አበባ እና ለድሬደዋ ውክልና በነፈገው ፌዴሬሽን ም/ቤት ት ብቻውን የሰጠው ውሳኔ፣ አገራችን ያለችበትን ውስብስብ ወቅታዊ ሁኔታ በቅጡ ያላገናዘበ እና በቀጣይም ከባድ አደጋ የሚጋብዝ አካሄድ እንደሆነ ፓርቲያችን ተገንዝቧል፡፡
ባለፉት ሁለት ዓመታት ዳግም እያቆጠቆጠ የመጣውን የገዢው ፓርቲ አምባገነናዊነት፣ ህሊናቸውን በሸጡ የፍትህ ስርዓቱ ቀለብተኞች እና ምሁራን ተብዬዎች ዲሞክራሲያዊና ህጋዊ ገጽታ እንዳለው አስመስሎ ለማስቀጠል የተሞከረ ቢሆንም፣ በፌዴሬሽን ም/ቤት ውሳኔ የተጀመረው ሂደት የመጨረሻ ውጤት ተረኛ ፈላጭ ቆራጭ ስርዓት የሚፈጥር ነው፡፡ የተወሰነው ውሳኔ የጠ/ሚ/ር ዐብይ አህመድ መንግስት፣ በአንዳንድ የአፍሪካ አገራት እንደታየው በአስቸኳይ ጊዜ አዋጅ በኃይል ስልጣን ላይ እንዲቆይ የሚያስችለውን መደላደል የሚፈጥርለት እርምጃ ነው፡፡
የህዝባችንን ህልውና ለዘመናት ሲፈትኑ በነበሩ ኢኮኖሚያዊና ማህበራዊ ችግሮች ላይ ወቅታዊው የኮሮና ወረርሺኝ የፈጠረው ችግር፣ ምርጫን በጊዜው ለማድረግ የማያስችል ከባድ ሁኔታ መፍጠሩን ፓርቲያችን ይረዳል፡፡ ከዚህም በተጨማሪ፣ አገራችን ባነሳችው ፍትሃዊ የአባይ ውሃ አጠቃቀም መብት ጋር በተያያዘ ብዙ ውስጣዊ እና ውጫዊ ተግዳሮቶች እንደተደቀኑብን ምስክርነት የሚያስፈልገው ጉዳይ አይደለም፡፡
እነዚህን መጥፎ አጋጣሚዎች ተጠቅሞ፣ የዜጎችን መብት የማያከብር አምባገነናዊ ስርዓት ለመፍጠር በገዢው ፓርቲ እየተወሰደ ያለው እርምጃ፣ የአገራችንን ልማትም ሆነ የዴሞክራሲያዊ ስርዓት ግንባታ በእጅጉ የሚያቀጭጭ እና ወደ ግጭት የሚያመራ፣ አስተዋይነት የጎደለው አካሄድ ነው፡፡
ይህ ሕገ-ወጥ ውሳኔ፣ ዶሮ “ካልበላሁት ጭሬ ላፍሰው” እንዳለችው፣ የአገራችንን አንድነት እና የህዝብን ሰላም ለማይፈልጉ ኃይሎች “ሠርግና ምላሽ” በመሆን ለብጥብጥና አለመረጋጋት በሩን ወለል አድርጎ የሚከፍት ነው፡፡ ገዢው ፓርቲም የሚቀርቡበትን እውነተኛ የሕዝብ ጥያቄዎች ከመመለስ ይልቅ፣ ችግሮችን ውጫዊ በማድረግ የአገሪቷን የመለወጥ እድል የሚያጨልም የጥፋት ጉዞ ላይ ይገኛል፡፡ ይህም ህዝብ ታግሎ የጣላቸውን ያለፉትን ስርዓቶች ታሪክን ከመድገም ያለፈ ፋይዳ አይኖረውም፡፡
ስለሆነም፣ የመንግስት ሥልጣን ዘመኑ ከማብቃቱ በፊት ሁሉንም ኃይሎች ያሳተፈ፣ በዋና ዋና አገራዊ ጉዳዮች ላይ የሚመክር ጉባኤ /ኮንፈረንስ/ ያስፈልጋል ብሎ ያምናል፡፡ በባልደራስ እምነት፣ ኢትዮጵያ በቀጣይነት የሚያስፈልጋት የባለሙያዎች ባለአደራ መንግስት ነው።
ነገር ግን፣ ከዚያ አስቀድሞ ሁሉም ኃይሎች በአገራቸው ቀጣይ ዕጣ ፈንታ ላይ ያላቸውን አማራጭ ይዘው በአንድነት ሊመክሩና ሊወስኑ እንደሚገባ ፅኑ እምነታችን ነው፡፡
አሁን የፌዴሬሽን ም/ቤት የሰጠው ውሳኔ ግን፣ በሕግ ትርጉም የተላለፈ የፖለቲካ ውሳኔ ነው፡፡ ፓርቲያችን ይህን ፖለቲካ ውሳኔ በጽኑ ይቃወማል፡፡ ኢትዮጵያን በፍጥነት ወደ ብሔራዊ መግባባት መድረክ ማምጣት ያስፈልጋል፡፡ ከዚህ በተቃራኒው የአገሪቱን መፃኢ እድል ገዢው ፓርቲ ሌሎችን የፖለቲካ ኃይሎች አግልሎ በብቸኝነት እወስናለሁ የሚል ከሆነ፣ ባልደራስ ለእውነተኛ ዲሞክራሲ ህጋዊና ሠላማዊ እርምጃዎችን ይወስዳል።
የአንድ ፓርቲ አምባገነናዊ ሥርዓት እንዲያበቃ እና ህዝቡ መስዋዕትነት የከፈለለት የመድበለ ፓርቲ ዲሞክራሲያዊ ስርዓት እንዲሰፍን ፓርቲያችን ሰላማዊ እና ሕጋዊ ትግሉን አጠናክሮ ይቀጥላል፡፡ በዚህም ሕገ-ወጡን የፌዴሬሽን ም/ቤት ውሳኔ እና አገሪቷን ለማፍረስ በእንቅስቃሴ ላይ ያሉ ጽንፈኛ ኃይሎችን በመቃወም፣ የመንግስት የሥልጣን ዘመን ከሚያበቃበት መስከረም 30/2013 ዓ.ም በኋላ ሕጋዊና ሠላማዊ ሠልፍ እንዲካሄድ ጥሪ የሚያደርግ ይሆናል፡፡
ልዩነቶቻችን እንደተጠበቁ ሆነው፣ እየተጠናከረ ያለውን አምባገነናዊ ስርዓት በጋራ ለመታገል፣ የአንድነት ኃይሎች በሙሉ ወደ ትብብር እንድንመጣ ፓርቲያችን ልባዊ ጥሪውን ያቀርባል፡፡
የተባበሩት መንግስታት ድርጅት፣ የአፍሪካ ሕብረት፣ የአገራችን ወዳጅ የሆናችሁ ዓለም አቀፍ ተቋማት እና አጋር አገራት፣ ኢትዮጵያና እና የአፍሪካ ቀንድ ሊገቡበት የሚችለውን ሁሉን አቀፍ ቀውስ በመገንዘብ፣ በገዢው ፓርቲ ላይ ጫና በማድረግ ሁሉንም የፖለቲካ ኃይሎች አሳታፊ የሚያደርግ ውይይት እንዲደረግ ድጋፍ እንድታደርጉ ፓርቲያችን የአክብሮት ጥሪውን ያቀርባል፡፡
በአድዋ ጦርነት በሀገሪቱ ግዛቶች የተሰበሰቡ የበርካታ ብሔረሰብ ተወላጅ ሴቶች ጦርነቱን በተለያየ ግዳጅ ተሳትፈዋል፤ አስተዋጽኦዎቸውም ከስንቅ ዝግጅት ጀምሮ በውጊያ ቅስቀሳ ዘርፍ ስለነበር የአብዛኛዎቹ ተግባር ድርብ ነበር፤ በአድዋ ጦርነት የኢትዮጵያ ሴቶች በአዋጊነት ተሳትፈዋል፤ ጦር መርተው፣ መድፍ አስተኩሰው፣ ወታደር አዘው አዋግተዋል፤ ቀን በውጊያ ማታ ከስንቅ ዝግጅት ሳይነጠሉ ረጅሙን የውጊያ ወራት አሳልፈዋል።
ሴቶች ለአድዋ ጦርነት መዘጋጀት የጀመሩት ቀደም ብሎ ነበር፤ ከጣልያኖች ጋር ጦርነት የማይቀር መሆኑ ሲረጋገጥ ወደ ዘመቻው የሚጓጓዝ የሸክላ ምጣድ፣ አክንባሎ፣ ድስት በብዛት እንዲሠሩ ታዘዘ። ለስንቅ የሚሆነው ለዕለትም ሆነ ለመንገድ የሚሆን ደረቅ ምግብ ሲያዘጋጁ ከረሙ።
የሴቶች አገልግሎት የሚጀምረው ጉዞ የተጀመረ ዕለት ነው፤ ዘማቹ ከየቤቱ የተሰባሰበ ዕለት ከከፍተኛ እስከ ዝቅተኛ መኳንንት ድረስ እንደየአቅሙ አብረው የሚጓዙት ሴቶች ቁጥር ቢለያይም አገልግሎታቸው ተመሳሳይ ነው።
ከመኳንንቱ ጋር የሚጓዙ ከሆነ ለአዛዦቹና ለሠራዊቱ የሚቀርበውን ግብር ለድርጎኛ የሚላከውን በየዋዜማው እያሰናዱ ለማግስቱ ያዘጋጃሉ። ሰፈር ሲደረግ ቀድሞ ብለው ደርሰው የያዙት ለግብር ያቀርባሉ፤ በቀረበው ሰዓትም ለማግስቱ የሚሆነውን ሲያዘጋጁ አድረው ጠዋት ጉዞአቸውን ይቀጥላሉ። ወጥቤቶቹም ተራ ገብተው በየድንኳናቸው ሢሠሩ ያድራሉ በማግስቱ ጉዞ ሲሆን ‘አፍላል’ በሚባል እንደ ገንቦ ያለ የወጥ መያዣ አንግተው በበቅሎ ተቀምጠው ሲገሰግሱ ይውላሉ። ቀድመው በመድረስ የያዙትና አሙቀውና አስተካክለው ለቀዳሚ ግብረኞች ያቀርባሉ።
ቀዳሚዎቹ እስኪበሉ በበቅሎ የሚጫነው ትልቁን ብረት ድስት ጥደው ወንዶቹ ተሸክመውት የሚጓዙትን የተመተረውን ስጋ ተረክበው ለሠራዊቱ የሚሆነውን ወጥ ሰርተው ለግብር ያደርሳሉ፤ ለሠራዊቱ በሙሉ ግብሩን ያቀርባሉ።
ጠላ ቤቶቹም በገንቦ የያዙትን ድፍድፍ አዘጋጅተው ጠጅ ቤቶቹም በቀንድ የያዙትን የደረቀውን ማር አልሰው የላላውን አወፍረው ያዘጋጃሉ፤ ሠራዊቱ በልቶ እስኪጨርስ ተረኞቹ እንጀራቸውን መጋገር ወጣቸውን መሥራት ይቀጥላሉ።
በአድዋ ጦርነት ሴቶች በዘማችነትም ተሳትፈዋል፤ በታሪክ መዝገብ ተደጋግሞ ስማቸው የተጠቀሰው እቴጌ ጣይቱ ቢሆኑም በርካታ ሴቶች የአድዋን ጦርነት መካፈላቸው ተጽፏል። በዚያን ጊዜ ራሳቸውን ችለው የሚዘምቱ ከባላባቶችና ከአጃቢዎቻቸው ጋርም አጃቢ ሆነው የሚጓዙም አሉ። በተለይ በዚያን ጊዜ የቤተሰብ ፍቅር የፀና ነበርና ከባለቤቴ አልነጠልም ከወንድሜ አልለይም እያሉ የሚዘምቱ አያሌ ሴቶች ነበሩ። በጦር አዝማችነት የሚታወቁት እቴጌ ጣይቱ በዚያ ጊዜ በስራቸው የሚታዘዙ 3000 የሚሆኑ ተዋጊዎችና 4 መድፈኞች እንደነበሯቸው”በርክሌይ” ጽፏል። በመቀሌውና በአድዋው ጦርነት አብረዋቸው ከነበሩት ሌሎች ሴቶች ጋር በመሆን አዋግተዋል፤ በተለይም ጄነራል አልበርቶኒ ድል ከሆነበት እንዳ ኪዳነ ምህረት አካባቢ የሠሩትን ሥራ ፀሐፊ ትዕዛዝ ገብረስላሴ ወልደአረጋይ እንዲህ ሲሉ ጽፈውላቸዋል።
“በዚህም ጊዜ እቴጌ አይነ እርግብዎን ገልጠው ጥቁር ጥላ አስይዘው በእግርዎ ሲሄዱ ነበር፤ ሴት ወይዛዝሩና የንጉሠ ነገሥቱም ልጅ ወ/ሮ ዘውዲቱ ከደንገጡሮቹም ተከትሎዎት ነበር። የኋላው ሰልፍ እንደመወዝወዝ ሲል ባዩት ጊዜ ተናገሩ። “አይዞህ አንተ ምን ሆነሃል ድሉ የኛ ነው በለው” አሉት፤ ሰውም እቴጌን ባየ ጊዜ ሴት ሲያጠና ወንድ መሸሽ አይሆንለትምና ፀጥ አለ፤ እቴጌም ነፍጠኞችቻቸውን በግራ በቀኝ አሰልፈዉ በዚያን ቀን የሴቶችን ባህሪ ትተው እንደተመረጠ የጦር አርበኛ ሆነው ዋሉ፤ የእቴጌም መድፈኞች እቴጌ በቆሙበት በስተቀኝ መልሰው መልሰው መድፍ ቢተኩሱ በመካከል የመጣውን የጣልያን ሰልፍ አስለቀቁት። ንግሥቲቱ እቴጌ ጣይቱ የመጀመሪያው ጣልያን ድል ከሆነበት ሜዳ ላይ ቆመው የተከተሏቸውን ሰዎች ወንዱን በእርኮት ሴቱ በገንቦ ውሃ ያዙ ብለው አዘዙ፤ ለተጠማውና ለቆሰለው ውሃ ሲያጠጡ ዋሉ እንኳን የኢትዮጵያ ሰው የጣልያን ቁስለኛ እንኳ ከዚያ ስፍራ የተገኘ እቴጌ ካዘዙት ውሃ አልቀረበትም። ዘጠኝም ሰዓት በሆነ ጊዜ የአጼ ምኒልክ ሠራዊት ቁስለኛውንና የማረከውን ጣልያናዊ እየያዘ ይመለስ ጀመር፤ አጼ ምኒልክ ግን ከጦርነቱ ገና አልተመለሱም ነበር፤ እቴጌም ሠራዊቱ ብዙ ብዙ እየሆነ መመለሱን ባዩ ጊዜ “ንጉሡ ሳይመለሱ የት ትሄዳላችሁ የቆሰለውን ሰው እኔ ካለሁበት አሳርፉት እናንተም ተመለሱ” ብለው ተናገሩ።
የእቴጌም እህት ወ/ሮ አዛለች ከሰልፉ አብራ የነበረችው ሰው እየማረከ ሲመለስ ባየች ጊዜ ተናገረች፤ “አድዋ ቤት አለህ ጠጅህን ጮማህን ትተህ ወዴት ትመጣለህ” እያለች ለፈፈች የምኒልክ ደግነት እንኳን ወንዱን ሴቱን መነኩሴውን አጀገነው በአድዋ ጦርነት እቴጌ ጣይቱንና አብረው የነበሩትን ሴቶች ማጋነንና ማድነቅ ይገባናል ብዙ ብዙ ሲሰሩ ውለዋልና”
በአድዋ ጦርነት የተሳተፉ ሴቶች ታሪካቸው ባለመመዝገቡ እንጂ ምድር ቀውጢ በምትሆንበት በጦርነት ገብተው ጀግንነት የፈፀሙ ብዙ ናቸው። ለዚህም የጊደን ገብሬ እህት ታላቅ ጀብዱ ከፈፀሙት ሴቶች እንደምሳሌ ልትጠቀስ ትችላለች፤ ስሟን አላወቅነውም ግን የላስታና የዋግ ጦር የአንድ ክፍል መሪ እህት መሆኗ ተጽፎልናል፤ ይህቺ ወይዘሮ ከወንድሜ አልለይም ብላ ከደጃዝማች ጓንጉል ጦር ጋር ከዘመተው ወንድሟ ጊደን ገብሬ ጋር ዘመተች፤ በአላጌው ጦርነት ወቅት ወንድሟ ገደል እየቧጠጠ በሚዋጋበት ወቅት አብራው ሆና ጥይት በቀሚሷ እየታቀፈች ስታቀብለው ነበር፤ ታላቅ የጀግንነት ሥራ ሲፈጽም ጊደን ገብሬ ተሰዋ፤ እህቱም አጠገቡ ሞታ ተገኘች።
ባለ ሁለት ቀለም ሰማያዊ ባለ ሁለት ቀለም አረንጓዴ ባለ ሁለት ቀለም ቢጫ ባለ ሁለት ቀለም ቀይ ባለ ሁለት ቀለም ሐምራዊ እና ሰማያዊ ባለ ሁለት ቀለም ሐምራዊ እና ሐምራዊ ቀስተ ደመና
ባለ ሁለት ቀለም ሰማያዊ - $ 75.00 ዶላር ባለ ሁለት ቀለም አረንጓዴ - $ 75.00 ዶላር ባለ ሁለት ቀለም ቢጫ - $ 75.00 ዶላር ባለ ሁለት ቀለም ቀይ - $ 75.00 ዶላር ባለ ሁለት ቀለም ሐምራዊ እና ሰማያዊ - $ 75.00 ዶላር ባለ ሁለት ቀለም ሐምራዊ እና ሐምራዊ - $ 75.00 ዶላር ቀስተ ደመና - $ 75.00 ዶላር
ዝርዝሮች: የናልቲስ ማራኪነት ጠንካራ ብር ያለው እና ያልተሸጠ የዝላይን ቀለበት ያካትታል ፡፡ ማራኪው በእርስዎ የኢሜል ቀለሞች ምርጫዎ ተጠናቅቋል። የአበባው ርዝመት 21.2 ሚ.ሜ ፣ ወርድ 19.3 ሚ.ሜ እና 1.8 ሚ.ሜ ውፍረት ባለው ቦታ ላይ ይለካል ፡፡ ማራኪው በግምት 2.2 ግራም ይመዝናል ፡፡ የከዋክብት ጀርባዎች በሰሪዎቻችን ምልክት ፣ በቅጂ መብት እና በብረት ይዘት - ስተርሊንግ የተለጠፉ እና የታተሙ ናቸው ፡፡
ከሰሞኑ የኢትዮጵያ ቤተ ክርስቲያን ቅዱስ ሲኖዶስ ጉባኤን በመላው ዓለም የሚገኙ ኦርቶዶክሳውያን እና የበጎ ነገር ወዳጆች ሁሉ ሲከታተሉት ነበረ፡፡ ጉባኤው በሦስት ነገሮች የተሻለ ገጽታ ነበበረው፡፡
ጉባኤው ይህንን የመሰለ መልክ እንዲኖረው ያደረጉ ምክንያችም ነበሩ፡፡ የመጀመርያው እግዚአብሔር ከቤተ ክርስቲያን ጋር መሆኑ ነው፡፡ ቤተ ክርስቲያን እግዚአብሔር የተለያት ብትሆን ኖሮ መንፈሳችን በተስፋ መቁረጥ እንደተሞላ ይቀር ነበር፡፡ አንድ ስሙ ያልተገለጠ የኢየሩሳሌም ተሳላሚ ተናገረው ብሎ ጄምስ ብሩስ እንደገለጠው «ብንወድቅም እግዚአብሔር ግን ከወደቅነው ከኛ ጋር ነበር»፡፡ በሌላም በኩል ደግሞ እኛ የማናውቃቸው፣ እግዚአብሔር ግን የሚያውቃቸው ቅዱሳን የጸለዩት ጸሎት መልስም ነው፡፡ ከዚህ በተጨማሪም በተለያየ መልኩ በጉዳዩ ላይ ከፍተኛ ተሳትፎ ያበረከቱ ምእመናን፣ ባለሞያዎች፣ ሽማግሌዎች ወዘተ ውጤትም ነው፡፡ እንደ ገናም አያሌ ሚዲያዎች ከወትሮው በተለየ መልኩ ችግሩን ሊፈታ በሚችል መልኩ መንቀሳቀሳቸው ያመጣው የቤተ ክርስቲያን ድል ነው፡፡
አንዳንዶቻችን ፓትርያርኩ ሲወርዱ ወይንም ሥልጣናቸው ሲገደብ፣ ሐውልቱ ሲፈርስ፣ ሙስና ይፈጽማሉ የተባሉት አካላት በሕግ ሲጠየቁ፣ የተበላሸው አስተዳደር በሥር ነቀል ለውጥ ሲሻሻል ለማየት ባለመ ቻላችን ውጤቱን መጨበጥ ተስኖናል፡፡ በተለይም በስተ መጨረሻ ቃለ ጉባኤ በመፈረም እና ባለመፈረም፣ ጋዜጣዊ መግለጫ በመስጠት እና ባለመስጠት በተፈጠረ ውዝግብ የጉባኤው ድምቀት መደብዘዙ አንዳንዶቻችንን ተስፋ አስቆርጦናል፡፡
በርግጥ ቤተ ክህነት መሠረታዊ ለውጥ ከሚያስፈልገው ጊዜ እጅግ ዘግይቷል፡፡ የቤተ ክህነቱ አሠራርም expiry date አልፏል፡፡ በውስጡ ከሚሠሩት ሠራተኞች ጀምሮ የማይማረርበት የለም፡፡ የቤተ ክርስቲያኒቱን ዋና ተልዕኮ ለማስፈጸም ባለመቻል፣ በሠራተኛ አቀጣጠር፣ በመዋቅራዊ ተገቢነት፣ በፋይናንስ አያያዝ፣ በአምባገነናዊ አሠራር፣ በማስፈጸም ዐቅም ማነስ፣ ወዘተ የተወሳሰበ ችግር ላይ ይገኛል፡፡ ታድያ እነዚህን የተወሳሰቡ የዘመናት ችግሮች በአንድ የሲኖዶስ ጉባኤ መፍታት ይቻላልን? አሁን ያሉት ብጹአን አባቶችስ ብቻቸውን እነዚህን ችግሮች መፍታት ይችላሉ? እኛስ በጉባኤውና በሂደቱ መማር ነው ወይስ መማረር ያለብን?
የአሁኑ የቅዱስ ሲኖዶስ ጉባኤ ውሳኔ ያላረካቸው፣ «ድሮም ብለን ነበር» ያሉ፣ «ምን ዋጋ አለው» ብለው ተስፋ የቆረጡ፣ «ከዛሬ ጀምሮ» ብለው የተማረሩ ወገኖቼ ንዴት እና ብስጭት የሚመነጨው ራሱን ቤተ ክህነቱን ካለማወቅ ጭምር ነው፡፡ ለመሆኑ አንዳንዶቻችን ወደ ቤተ ክህነት ግቢ ገብተን እናውቃለን? ከቤተ ክህነት ሰዎች ጋር ሠርተንስ እናውቃለን? የቤተ ክህነቱን የአሠራር መዋቅር አናው ቀውም፣ ሌሎቻችንም የቤተ ክህነት ሰዎችን የአሠራር ዐቅም እና ጠባያት አልተረዳንላቸውም፡፡ በዚህም የተነሣ ስለ ቤተ ክህነቱ የምናስበው የሆነውን ራሱን ሳይሆን እንዲሆን የምንፈልገውን ነው፡፡ ስለ ቤተ ክህነት መዋቅር እና አሠራር ስናስብም በትምህርት ቤት ከተማርናቸው አሠራሮች ወይንም በየመሥሪያ ቤቱ ከለመድናቸው አሠራሮች በመነሣት እንጂ ራሱን ቤተ ክህነቱን ከማወቅ አይደለም፡፡
የቤተ ክህነት አሠራርኮ በሀገሪቱ ብቸኛው አሠራር ነው፡፡ ገንዘብ ሚኒስቴር በሰባዎቹ በተዋቸው አሠራሮች ገንዘብ የሚሰበሰበው በቤተ ክህነት ነው፡፡ ያለ አካውንታንት ሂሳብ የሚሠራው በቤተ ክህነት ነው፡፡ የሰው ኃይል አስተዳደር ሥልጠና ያልወሰዱ ሰዎች የሰው ኃይል የሚያስተዳድሩት በቤተ ክህነት ነው፡፡ ላለፉት ሃምሳ ዓመታት ምንም ዓይነት የመዋቅር ማሻሻያ ያላደረጉ ሁለት ተቋማት በኢትዮጵያ አሉ፡፡ ዕድር እና ቤተ ክህነት፡፡ ከመላዋ ኢትዮጵያ የጠፉ ዋልያዎች በስሜን ተራራ እንደሚገኙ ሁሉ በመላ ኢትዮጵያ እየጠፉ ያሉት ታይፕ ራይተሮች የሚገኙት በቤተ ክህነት ነው፡፡
በቢሊዮን የሚቆጠር ገንዘብ እያንቀሳቀሰ፣ ከ45 ሚሊዮን በላይ ምእመን እየመራ፣ ከ35 ሺ አብያተ ክርስቲያናት ከ1100 በላይ ገዳማት እየመራ፣ ዕቅድ የሌለው ብቸኛ የሀገሪቱ ተቋም ቤተ ክህነት ነው፡፡ ምን ያህል ሠራተኞች እንደሚያስፈልጉት ልኩ የማይታወቅ ብቸኛ መሥሪያ ቤት ቤተ ክህነት ነው፡፡
አብዛኞቹ የቅዱስ ሲኖዶስ አባላት ዓለምን ባጨናነቁት ልዩ ልዩ ዓይነት ስብሰባዎች የመካፈል እና ልምድ የማግኘት ዕድል የላቸውም፡፡ ጋዜጣዊ መግለጫ ሰጥተው አያውቁም፡፡ በባለሞያዎች ከሚመሩ ኮሚቴዎች ጋር የመሥራት ልምድ አላገኙም፡፡ በየሀገረ ስብከቱ የመንበረ ጵጵስና የሰበካ አጠቃላይ ጉባኤያት አይደረጉም፡፡ በመንበረ ጵጵስና ደረጃ የሥራ አስፈጻሚ ኮሚቴዎች እየሠሩ አይደሉም፡፡
ዓለም በየጊዜው በአሠራር ለውጥ ላይ በመሆንዋ ለኃላፊዎች እና ለበታች ሠራተኞች ሥልጠና፣ ሴሚናር፣ ዐውደ ጥናት እና የሞያ ማሻሻያ ኮርሶችን ይሰጣል፡፡ በአንድ ወቅት ዋና ዋና የሀገራችን የፖለቲካ አመራሮች በተልዕኮ ትምህርት በከፍተኛ ዲግሪ መመረቃቸው ተዘግቦ ነበር፡፡ በቤተ ክህነት ለብፁአን አባቶችም ሆነ ለሌሎች ኃላፊዎች ሴሚናሮች፣ የሞያ ማሻሻያዎች፣ የአዳዲስ አሠራች ማስተዋወቂያዎች፣ ዐውደ ጥናቶች እና ሥልጠናዎች አይሰጡም፡፡ እንዲያውም አንዳንዴ እነዚህን ማድረግ ቀርቶ ማሰብ እንደ ድፍረት የተቆጠረበት ጊዜም አለ፡፡
በቤተ ክህነቱ ሁለት ዓይነት አገልግሎቶች እየተሰጡ ነው፡፡ መንፈሳዊ እና ዓለማዊ አገልግሎቶች፡፡ ዓለማዊ ሲባል በቀጥታ መንፈሳዊ ይዘት የሌላቸው ለማለት ነው፡፡ ቀደምት አባቶች በዘመኑ ለነበሩት ዓለማዊ አሠራሮች ምን ያህል ቅርብ እንደነበሩ የሚያሳየን የጻፏቸው እና የተረጎሟቸው ጽሑፎች ናቸው፡፡ በቤተ ክርስቲያን ውስጥ ከመንፈሳዊው ነገር በተጨማሪ የሕግ ለምሳሌ ፍትሕ ሥጋዊ፣ የታሪክ ለምሳሌ የዓለም ታሪክ፣ የሕንፃ አሠራር፣ የፍልስፍና ለምሳሌ አንጋረ ፈላስፋ፣ ጽፈው እና ተርጉመው አንበዋቸዋል፣ ተጠቅመውባቸዋልም፡፡
በየገዳማቱ ያለውን መንፈሳዊውን አሠራር ከዴሞክራሲያዊው አሠራር ጋር ያጣመረውን አሠራር ስናይ ብቃታቸውን እናደንቃለን፡፡ የገዳሙን መናንያን የገዳሙን ምርፋቆች/ ሥራ አስፈጻሚዎች ይመርጣሉ/፤ ምርፋቆቹ ደግሞ አበ ምኔቱን ይመርጣሉ፡፡ የገዳሙን አጠቃላይ ሁኔታዎች በተመለከተ እነዚህ ሥራ አሥፈጻሚዎች በጋራ እየተወያዩ ነበር የሚወስኑት፡፡
ቤተ ክርስቲያኒቱ ዘመናዊውን ቤተ ክህነት ስትጀምረው ግን ዘመናዊውን አሠራር ከመንፈሳዊ አሠራር ጋር በተጣጣመ መልኩ ከመከተል ይልቅ ፊውዳላዊውን አሠራር ወሰደች፡፡ ሀገሪቱ ከፊውዳሊዝም ወደ ካፒታሊዝም፣ ከካፒታሊዝም ወደ ሶሻሊዝም፣ ከሶሻሊዝም ተመልሳ ወደ ካፒታሊዝም ስትገለባበጥ ቤተ ክህነቱ ግን እስካሁን ያንኑ ፊውዳላዊ አሠራር እንደያዘ ነው፡፡
አሁንም «ከመስቀልዎ እግር ሥር ተንበርክኬ እለምናለሁ» እያሉ የሚለምኑ የሥራ ደብዳቤዎች አሉን፡፡ «ደጅ መጥናት» እንደ አንድ የሥራ መለኪያ ነው፡፡ አሠራሩ ወይንም ሕጉ ምን ይላል? ከማለት ይልቅ ኃላፊው ምን ይላሉ? የሚለው ዋናው የሥራ ማስኬጃ ነው፡፡ በአንድ ጉዳይ ላይ ከመነጋገር ይልቅ ሽንገላ እና ውዳሴ ማዥጎድጎድ ሞያ የሆነበት ቤት ነው፡፡ በጥንቱ የሀገራችን አሠራር ጉዳይ ለማስፈጸም ባልደረባ ይሰጥ እንደነበረው ሁሉ ጉዳይን በመሥመሩ ሳይሆን በሰው በኩል ማስፈጸም እንደ ዋና አሠራር የሚካሄድበት ቤት ነው፡፡
ንጉሡ ወይንም መሳፍንቱ የሁሉ ነገር ባለቤት እና ከላይ እስከ ታች አዛዥ ናዛዥ እንደሚሆኑት ሁሉ ፓትርያርኩ ከጥበቃ እስከ ጳጳሳት የሚመድቡበት ቤት ነው፡፡ በዐፄ ምኒሊክ ዘመን እንደነበረው ሁሉ «ጸሐፊ» /ጽሑፍ የሚጽፍ ወይንም executive secretary ማለት አይደለም/ የሚባል የኃላፊነት ቦታ ያለው በቤተ ክህነት ብቻ ነው፡፡ በርግጠኛነት በየስንት ጊዜው እንደሚታተም የማይታወቅ ጋዜጣ ያለው በቤተ ክህነት ነው፡፡
አሁን ያለው ቤተ ክህነት ለቤተ ክርስቲያናችን የሚመጥናት አይደለም፡፡ ያንስባታል፡፡ ሥርዓትዋ፣ ትውፊቷ፣ ዶግማዋ፣ ጥርት ብሎ የሚታየውን ያህል የቤተ ክህነቱ አሠራር ገና አልጠራም፡፡ የመልከ መልካም ልጅን ገጽታ የማይገባ አለባበስ እንደሚያጠፋው ሁሉ የቤተ ክርስቲያኒቱን መልካም ገጽታ የቤተ ክህነቱ ዝርክርክነት፣ ደረጃው አለመጠበቅ እና ብቁ አለመሆን ከልሎታል፡፡
ስለሆነም ካሁኑ ጉባኤ መማር እንጂ በጉባኤው ፍጹም ነገር በመጠበቅ መማረሩ ውጤት አያመጣልንም፡፡ ተጀመረ እንጂ አላበቃም፡፡ በመልካም ጎዳና ላይ ቆምን እንጂ መልካም ነገሮችን ሁሉ ሠርተን አልፈጸ ምንም፡፡ ድል ብቻ ሳይሆን ሂደትም ውጤት ነው፡፡ ሐዋርያት ዓለምን ሁሉ እንዲያስተምሩ ታዝዘው ነበር፡፡ ከመካከላቸው ግን ዓለምን ሙሉ የዞረ የለም፡፡ ነገር ግን ወንጌል በዓለም ዙርያ የሚሰበክበትን መንገድ ተልመው፣ ጀምረው እና ለዚያም መሥዋዕትነት ከፍለው አለፉ፡፡ ሂደቱ ነበር ውጤታቸው፡፡ እኛም ችግሩን ሁሉ በዘመናችን ላንፈታው እንችል ይሆናል፡፡ ግን በመንገዱ ላይ ነን ወይ? ነው ጥያቄው፡፡
የመጀመርያው አባቶች ቤተ ክህነቱ አሁን ባለበት ችግር ላይ ከተስማሙ እና መፈታት እንዳለበት የጋራ ግንዛቤ ካላቸው ችግሮቹን መፍታት በአንድነት እንደሚቻል ትምህርት ያገኙበት ነው፡፡ ስለሆነም በየአካባቢው ቤተ ክህነቱ ያለበትን ደረጃ፣ ምን መሆን እንዳለበት? ምን አደጋ ከፊቱ እንደተጋረጠ? የተጠኑ ጥናቶች ለየብጹአን አበው በማቅረብ፣ በማወያየት፣ የመፍትሔ አቅጣጫዎችን በመጠቆም ብንሠራ በቀጣይ ጉባኤያት ከዚህ የተሻሉ ውጤቶች ይገኛሉ፡፡
እስካሁን ድረስ ችግሮቻችንን በማመልከት፣ ንዴታችንን በማሳየት እና ድጋፋችንን በመግለጥ ካልሆነ በቀር የተጠኑ፣ ችግሮችን በግልጥ የሚያሳዩ፣ ለጉባኤው ግብዐት የሚሆኑ እና የብጹአን አባቶችን ግንዛቤ ሊያሳድጉ የሚችሉ የጥናት ውጤቶችን አናቀርብላቸውም፡፡ በዚህም ምክንያት ችግሮቹን የተረዱ እና ለማስወገድ ቆራጥነት ያላቸው አባቶች እንኳን አማራጮችን ለማግኘት አልቻሉም፡፡
ሁለተኛው ደግሞ ሁለገብ ጥረቶች ከተደረጉ መፍትሔዎቹ ቅርብ መሆናቸውን ማየት መቻላችን ነው፡፡ ከአሁኑ የቅዱስ ሲኖዶስ ስብሰባ በፊት እና በተጓዳኝ ግለሰቦች፣ አባቶች፣ ኮሚቴዎች፣ የሀገር ሽማግሌዎች እና ባለሞያዎች በማማከር፣ ሃሳብ በመስጠት፣ ግፊት በማድረግ እና አዎንታዊ ተጽዕኖ ያለማሳደር ባለማሰለስ ሠርተዋል፡፡ በየገዳማቱ እና በየአካባቢው የጸሎት ጸጋ የተሰጣቸው አባቶች እና እናቶችም በብርቱ ተጋድለዋል፡፡
እስከዛሬ ድረስ ብዙ አካላት ለቤተ ክርስቲያን ቅርብ ለቤተ ክህነቱ ግን ሩቅ ነበርን፡፡ አሁን የተከሰተው የቤተ ክህነት ፈተና ካመጣቸው በጎ ውጤቶች አንዱ ሕዝቡ ለቤተ ክህነቱ ጉዳዮች ቅርብ እንዲሆን ማድረጉ ነው፡፡ ጥንት ሲኖዶሱ ይሰብሰብ አይሰብሰብ፣ ጳጳሳት ይሾሙ አይሾሙ፣ ውሳኔ ይወሰን አይወሰን ከቤተ ክህነቱ ሠራተኞች ውጭ የሚያውቅ አልነበረም፡፡ ሌላው ቀርቶ የሀገረ ስብከቱ ሊቀ ጳጳስ ማን እንደሆኑ ብዙ ምእመን አይለይም ነበር፡፡ አሁን ግን የቤተ ክህነት ጉዳይ ምእመናን እና ልዩ ልዩ አካላት እንደ ቆቅ ጆሯቸውን ሰትረው የሚከታተሉት ነገር ሆኗል፡፡
ይህ ሁኔታ ይበልጥ መቀጠል አለበት፡፡ የአዋሳ ምእመናን ችግሩን እህህ ብለው ከመጓዝ ይልቅ ሕግ እና ሕጋዊነትን ብቻ ተከትለው በመሄድ ችግሮችን ለመፍታት የተጓዙበት መንገድ ታላቅ አርአያነት ያለው ነው፡፡ በሌሎች ቦታዎችም ምእመናን የቤተ ክርስቲያኒቱን ተልዕኮ የሚያደናቅፉ፣ የሀገርን ገጽታ የሚያበላሹ፣ ዕድገታችንን የሚያቀጭጩ፣ ዝርክርክ እና የተበላሸ አስተዳደርን የሚያበረታቱ አሠራሮችን መንፈሳዊ እና ሕጋዊ በሆነ መንገድ ለማስተካከል መነሣት አለባቸው፡፡ በየአጥቢያው፣ በየወረዳው፣ በየሀገረ ስበከቱ ችግሮች እንዲስተካከሉ አዎንታዊ ግፊት ለማድረግ ወገባችንን አሥረን መነሣት ይገባናል፡፡
ሦስተኛው ትምህርት ብጹአን አባቶች በየግላቸው ያሳዩት ቆራጥነት ነው፡፡ ይህ ግላዊ ቆራጥነት ከጉባኤው ባሻገርም መቀጠል መቻል አለበት፡፡ ጀግንነት የሚጠቅመው ቀጣይነት ሲኖረው ነው፡፡ የእናንተን ጀግንነት የሚፈልጉ አህጉረ ስብከት፣ አጥቢያዎች እና ገዳማት አሉ፡፡ በአባ ወርቅነህ ቋንቋ ለመግለጥ ጋሪው ፈረሱን እየቀደመው ነው፡፡ ይህንን ሁኔታ በአዋሳው ሂደት አይተነዋል፡፡ እናም ብጹአን አባቶች በጠቅላይ ቤተ ክህነቱ እንዲኖሩ የሚፈልጓቸውን መልካም አሠራሮች በየሀገረ ስብከታቸው መጀመር አለባ ቸው፡፡ በጠቅላይ ቤተ ክህነቱ ደረጃ ለሚደረጉ ስሕተቶች ሌላውን ተጠያቂ እያደረግን አመካኘን፤ በየሀገረ ስብከታችንስ በማን ልናመካኝ ነው?
ምእመናን የሚያማርሩት አባት አይተን አንገታችንን እንደደፋነው ሁሉ እስኪ ምእመናኑ የሚሸልሙት አባትም እንይ፡፡ የምእመናን ክብካቤው፣ መንፈሳዊ ብስለቱ፣ አስተዳደሩ፣ የገንዘብ አያያዙ፣ የንብረት አጠባባቁ፣ በምእመናን ብቻ ሳይሆን በአካባቢው የመንግሥት አካላት፣ በሌሎች የእምነት ተቋማት፣ መንግሥታዊ ባልሆኑ ድርጅቶች፣ በሚዲያዎች የሚመሰገን ሀገረ ስብከት እስኪ ፍጠሩ፡፡
ጽዳት ከራስ፣ ምሕረት ከመቅደስ ይጀምራል እንዲሉ እስኪ መዋቅራዊውን ማሻሻያ ከራሳችሁ ጀምሩት፤ ጵጵስናውን አክብራችሁ አስከብሩት፣ የክህነት አሰጣጡን አስተካክሉ፣ የአድባራት አስተዳዳሪዎች መመዘኛ አውጡ፣ ለሀገረ ስብከታችሁ ዕቅድ ይኑራችሁ፣ የሂሳብ አሠራራችሁን ዘመናዊ አድርጉት፣ ምእመናን በሀገረ ስብከቱ አገልግሎት እንዲሳተፉ አድርጉ፣ ከባለሞያዎች ጋር ሥሩ፣ ከአካባቢው የመንግሥት ተቋማት፣ በጎ አድራጊ ድርጅቶች እና ባለሞያዎች ጋር በመነጋገር የሞያ ማሻሻያ ሥልጠናዎችን እና ሴሚናሮችን ጀምሩ፡፡ መዋቅሩን አስጠኑት፣ የሀገረ ስብከታችሁን ገንዘብ በውጭ ኦዲተርራችሁ አስመርምሩ፡፡ ሀገረ ስብከቱ የእናንተ ነው ማን ይከለክላችኋል፡፡ በጥቂቱ ያልታመነ በብዙ አይሾምም ብላችሁ ታስተምሩን የለ፡፡
አራተኛው የሚዲያዎች ሚና ነው፡፡ ዘመኑ የመረጃ ዘመን መሆኑን አይተናል፡፡ በተለይ ደግሞ ሚዲያዎች በአቋም፣ በዘገባ ትንታኔ፣ በመረጡት መዓዝን እና በሰጡን መረጃ ቢለያዩም አብዛኞቹ ከመሠረታዊ ችግሮች የጸዳ ቤተ ክህነትን ለማየት ሕልም እንዳላቸው ያሳዩ ነበር፡፡ መረጃዎችን ለሕዝቡም ለአባቶችም በማድረስ ታላቅ ሚና ተጫውተዋል፡፡ ሚዲያዎችን ለማግኘት ለማይችሉ አባቶች ኢንተርኔት ከፍተው በማስነበብ፣ አትመው በመስጠት፣ጋዜጦቹን እና መጽሔቶችን በነጻ በማደል፣ መረጃዎችን ጨምቀው በማቅረብ አያሌ ምእመናን ተግተው ሰንብተዋል፡፡ የአብዛኞቹ ሚዲያዎች ዘገባ እና ትንታኔ ከስሜታዊነት፣ ከጥላቻ፣ ከስድብ፣ ከግለሰባዊ መስተጻምር እና ከጩኸት ይልቅ በመረጃ እና በዕውቀት ላይ የተመሠረቱ መሆናቸው አስደናቂ ነበር፡፡
ይህ የሚዲያዎች ሚና እንዲቀጥል እና «ዕውቀት ተኮር፣ መረጃ ደገፍ፣ ሃሳብ ሰጭ፣ መንገድ አመልካች» እንዲሆኑ ባለቤቶቹ፣ ጋዜጠኞቹ፣ አንባቢዎቹ እና ጸሐፍቱ መጣር አለባቸው፡፡ በአሥራ ዘጠኝ ሰማንያዎቹ እናየው ከነበረው የሚዲያዎች ገጽታ በተሻለ መልኩ ሚዲያዎቹ ሰከን ብለው ውኃ ያዘለ መልእክት እና መረጃ ይዘው ተንቀሳቅሰዋል፡፡ ይህ ደግሞ ገንቢ ሚና እንዲጫወቱ አድርጓቸዋል፡፡
አባቶች፣ የሃይማኖት ሊቃውንት፣ ባለሞያዎች እና ሃሳብ ያላቸው ሰዎች ትንታኔዎችን፣ አማራጮችን እና ሃሳቦችን የሚሰጡበት መንገድ መዘጋጀት አለበት፡፡ የቤተ ክህነቱን አደራ የበሉ ሰዎች እየሠሯቸው ያሉ ሙስና፣ የዝምድና አሠራር፣ብኩንነት እና ኢሞራላዊ ተግባራት ፀሐይ እንዲመታቸው መደረግ አለባቸው፡፡ እየተወሰዱ ያሉ መፍትሔዎች፣ እየተከናወኑ ያሉ በጎ ሥራዎች ደግሞ መበረታታት ይገባቸዋል፡፡
አምስተኛው ትምህርት መቀስቀስ እና መንቀሳቀስ ያለባቸው አካላት ገና እንደሚቀሩ መገንዘብ መቻል ነው፡፡ ዕድገት የሁሉንም ሱታፌ ይጠይቃል፡፡ የተኛውን መቀስቀስ፣ የደከመውን ማበርታት፣ የሳተውንም ማረም ይገባል፡፡ ሰሞኑን እንደታየው ዕድገት እንዲመጣ የሚፈልጉ ለዕድገቱ ግን ምንም አስተዋጽዖ የማያደርጉ አካላት ገና አሉ፡፡ አንዳንዶቹም ዕድገቱን ወይንም ለውጡን ከቤተ ክርስቲያኒቱ ጥቅም አንፃር ከመመዘን ይልቅ ለእነርሱ ከሚያመጣው ትርፍ እና ኪሳራ አንፃር ይመዝኑታል፡፡
በተለይም አንዳንድ የቤተ ክህነቱ ባለ ሥልጣናት እና ሊቃውንት እንደ እግር ኳስ ማን አሸነፈ? የሚለውን እንጂ ለቤተ ክርስቲያን ምን ተረፋት? የሚለውን ለመመዘን ፈቃደኞች አይደሉም፡፡ አሸናፊውን ለይተው ካሸናፊው ጋር በመቆም የጥቅም ተቋዳሽ መሆን እንጂ ቤተ ክርስቲያኒቱ እና ሀገሪቱ እንድታሸንፍ አይሠሩም፡፡ ብጹእ አቡነ ቀውስጦስ ለአዲስ አበባ ከተመደቡ ጀምሮ «እንኳን ደስ ያለዎ» ለማለት የሚጎርፈው ሰው «አትርሱኝ» እያለ መሆኑን ማንም ያውቀዋል፡፡
በሌላ በኩል ደግሞ ዐቅሙ እና ዕድሉ እያላቸው ድምፃቸውን ለማሰማት ያልመረጡ ማኅበራትም ነበሩ፡፡ እነርሱ ራሳቸው ሲነኩ አገሩን የሚያናውጡት ማኅበራት ቤተ ክርስቲያኒቱ ስትነካ ግን ዝምታን መርጠው ሰንብተዋል፡፡ በታላላቅ የአዲስ አበባ አዳራሾች ኃይላቸውን ሲያሳዩን የከረሙት ማኅበራት ሰው በሚያስፈልግበት ሰዓት አድፍጠው ሰንብተዋል፡፡ አንዳንዶቹም የሚዲያዎቻቸውን ድምጽ አጥፍተው ከርመው «የበሬን ምስጋና ወሰደው ፈረሱ» እንደ ተባለው ነገሩ ካለቀ በኋላ «በኛ ጥረት ነው» ማለት ጀምረዋል፡፡ እነዚህ ሁሉ ካለፈው ትምህርት መውሰድ አለባቸው፡፡ አሁን ዘመኑ እነ «ወርቄ» መክፈልት የሚቆርሱበት ሳይሆን እነ «መንክር» ማኅሌት የሚቆሙበት ነውና፡፡
ቅዱስ ጳውሎስ «የኋላዬን ትቼ በፊቴ ወዳለው እዘረጋለሁ» እንዳለው ያለፈውን ገምግመን እና ተምረን ከፊታችን ወዳለው የተከፈተ በር የምናመራበት ጊዜ ላይ እንገኛለን፡፡ ሀገራችንም ሆነች ቤተ ክርስቲያናችን እመርታ ማስመዝገብ ባለባቸው ዘመን ላይ ነው ያለነው፡፡ ማማረሩን እና ተስፋ መቁረጡን ትተን፣ ካፈውም ትምህርት ወስደን፣ ለበለጠ ሥራ እንነሣ፡፡ እርሱ የሰማይ አምላክ ያከናውነዋል፡፡
ይህን ያህል በ ቅዱስ መንፈስ የሚመራን ቅዱስ ሲኖዶስ በ ተራ ማጭበርበር መፈፀሙ ወንጀል ነው ። ይህ ወንጀል በምንኖርበት ምድርን በሚመጥን መልኩ አና አሳፋርነቱን በ ግልፅ በምአመላክት ደረጃ
ተገቢ ቅጣት አስፈላጊ ይመስለኛል ። አለበለዝያ በ አንድ አጥብያ ያለ ድያቆን አንኩዓን የ አሳቸውን ተሞክሮ አያየ አንዴት ቤተክርስትያንን አንደምደፍር ይታየኛል ። የ አሕዛብ አና መናፍቃንን መገዳደርማ ተወው ።
ዲ/ን ዳኒ በርታ ቤተክርስቲያናችንና ቤተክህነታችን ብዙ ዲ/ን ዳንኤሎች ብዙ ደጀሰላማውያን ያስፈልጓታል፡፡ከምእመን እስከ ብፁአን አባቶች ድረስ አንድ ሆነን ለስልጣንም ለሆድም ለኑፋቄም የዘመቱብንን በእግዚአብሔር ኃይል ታግለን እናሸንፋቸዋለን፡፡ ለዚህም ምእመኑን እስከ ብፁአን አባቶች ድረስ የሚያስተተባብር መንገድ እንፈልግ፡፡ የቅዱስ ሲኖዶስ ውሳኔ እንዳይከበር ሲሞከር ሌላው ሕዝብ ዝም ማለት የለብንም በሃገር ውስጥም ሆነ በውጭ የምንገኝ ሁሉ እንደ አዋሳ ሕዝብ ወደሚመለከተው ሁሉ መጮህ አለበት ለዚህም ኦርጋናይዝድ እንሁን፡፡ እግዚአብሔር ይርዳን፡፡
እግዚአብሄር ይስጥልን ዲ/ን ዳንኤል: በዚ ሰአት እንደዚ የሚያጽናና እና የሚያበረታ ጽሁፍ ስላስነበብከን:: በተስፋመቁረጥ ውስጥ ላለን እንድናገግም ይረዳናልና::
“እንግዲህ አትፍሩአቸው፤ የማይገለጥ የተከደነ፥ የማይታወቅም የተሰወረ ምንም የለምና። በጨለማ የምነግራችሁን በብርሃን ተናገሩ፤ በጆሮም የምትሰሙትን በሰገነት ላይ ስበኩ።” ማቴ 10፦26-27
“መብራትንም አብርተው ከዕንቅብ በታች አይደለም እንጂ በመቅረዙ ላይ ያኖሩታል በቤት ላሉት ሁሉም ያበራል።መልካሙን ሥራችሁን አይተው በሰማያት ያለውን አባታችሁን እንዲያከብሩ ብርሃናችሁ እንዲሁ በሰው ፊት ይብራ።” ማቴ 5፦15-16
ዲ/ዳንኤል የአገልግሎት ዘመንህን ይባርክልህ አምላከ ቅዱሳን ጥበቃውን ያብዛልህ ይህን የምለው ለአንተ ብቻ ብዬ አይደለም እኛም ሰው እንዳናጣ ከአሉ ነበሩ እንዳይመጣ በማሰብ ነው እንጂ
ዳኒ አባቶቻችን በሚሄዱበት ሰፍራ ሁሉ የእግዚአብሄርን መሪነት አስቀድመው ጉባዔው ላይ እንዳሉ አንድነታቸው ቀጥሎ መንፈሳዊነታቸው ጠንክሮ በጸሎታቸው በርትተው በተሰነጠቀው በር ወደ ውስጥ መታየቱ ባይጕዳንም ውሰጥ የሚታየው በር ከልሎት የቆየው ጉድ ሲታይ ግን ይጐዳናልና ለችግሩም ከእኛ እነሱ ቅርብ ናቸውና ጉዞቸውን ቀጥለው ከዳር ይደርሱ ዘንድ እንዲበረቱ እኛም ሁላችንም እንደ አቅማችን እንደ ተሰጠን ጸጋ ከጎናቸው በመሆን የቀደሙ አባቶቻችን ልጆች ሆነን ቤ/ክ በምትፈልገን ቦታ ሁሉ እንገኝ
በሌላ በኩል ደግሞ ዐቅሙ እና ዕድሉ እያላቸው ድምፃቸውን ለማሰማት ያልመረጡ ማኅበራትም ነበሩ፡፡ እነርሱ ራሳቸው ሲነኩ አገሩን የሚያናውጡት ማኅበራት ቤተ ክርስቲያኒቱ ስትነካ ግን ዝምታን መርጠው ሰንብተዋል፡፡ በታላላቅ የአዲስ አበባ አዳራሾች ኃይላቸውን ሲያሳዩን የከረሙት ማኅበራት ሰው በሚያስፈልግበት ሰዓት አድፍጠው ሰንብተዋል፡፡
ዳኒ ቤተ ክህነቱ እስካሁን ያንኑ ፊውዳላዊ አሰራር እንደሚከተል እንዳንተ ጠልቄ ባላውቅም መጀመሪያውኑ በስብሰባው የፀደቁት ቃለጉባኤዎች ቢፈረሙ እንኳን ስብሰባው ሲያልቅ ፓትሪያርኩና መሰሎቻቸው ይሽሩታል ብዬ ስላሰብኩ ብዙም አልደነቀኝ፡፡ እነሱ ማንን ፈርተው፡፡ ነገሩ እኮ ‹‹ብዙ ሀጥያት ባለችበት የእግዚአብሔር ጸጋ ትበዛለች ሆኖ ነው››፡፡ ብቻ መድሐኒአለም ይርዳን፡፡
በቅርቡ በቤተክርስቲያናችን እየተካኼዱ ያሉትን ጉዳዮችም ሆነ የቅዱስ ሲኖዶስን ውሳኔዎች በተመለከተ ምንም ስትናገሩ ላልተሰማችሁትና እያደመጣችሁ መሆኑም ለሚያጠራጥረው ማኅበራታችን በሙሉ፡-
ቤተክርስቲያናችን በአሁኑ ወቅት ከፊውዳሊዝምና ከአምባገነናዊነት እንዲሁም እነርሱ ከወለዷቸውና ካዋለዷቸው ችግሮች ለመላቀቅ ወሳኝ ጊዜ ላይ ትገኛለች፡፡ ለእግዚአብሔር ክብር ይግባውና እርምጃው በቅዱስ ሲኖዶስ ታሪካዊ ውሳኔዎች ተጀምሯል፡፡ ከዚህ በኋላ የተጀመረውን እንቅስቃሴ ወደፊት እንዲገፋም ሆነ ባለበት ተገትሮ ጊዜ እንዲያሻግተው ማድረግ በቤተክርስቲያኗ ልጆች እጅ ያለ ጉዳይ ይመስለኛል፡፡
ምእመናን ደግሞ አንድን ሥራ ለመሥራት ሁሌም ቢሆን የሚያስተባብራቸው የሚያነቃቃቸው በእጅጉ ይፈልጋሉ፡፡ የእናንተ ታሪካዊ ድርሻም ይህ ነው- ምእመኑን በጥበብና በትዕግስት ለሥራ ማነቃቃት፤ የቤተክርስቲያን ጉዳይ ከዕለት አጀንዳው ውስጥ እንዲካተት ማድረግ፤ ሠርቶ እያሳዩ የሥራው ለተሳታፊነት ማነሣሣት፡፡ እናንተ ግን በዚህ ወሳኝ ጊዜ ዝምታን የመረጣችሁ ይመስላል፡፡ ምእመኑን ለማንቃት ይቅርና ራሳችሁም የነቃችሁ አትመስሉም፡፡ እርግጥ ነው ከቅርብ ዓመታት ወዲህ ቤተክርስቲያናችን እያለፈችበት የምትገኘው ችግር ብዛቱና ዓይነቱ ባይገድል እንኳ መንፈስን በተስፋ መቁረጥ የማደንዘዝ፣ ወኔን የማንጠፍ ዐቅሙ ትልቅ ነው፡፡ ግን እስከ መቼ ተስፋ ቆርጠን እንዘልቀዋለን? ተስፋ ያስቆረጠን ችግር እነሆ ይፈታ ዘንድ በእግዚአብሔር ፈቃድ ውሉ ተይዟል፡፡ አሁን ተነቃቅቶ ሥራ የመሥራት ጊዜ ነው፡፡
ትልቁ ሥራ ያለውም ከዚህ በኋላ ነው፡፡ ጨለማው ህልውናው የግድግዳው ቀዳዳ እስኪሸነቆር ነበር፡፡ አሁን ተሸንቁሯል፡፡ ከዚህ በኋላ ያለው ሥራ የጨለማውን ግድግዳ መደርመስ ነው፡፡ ይህ ደግሞ ረጅም ጊዜ፣ ብዙ ገንዘብ፣ ብዙ ጉልበት፣ ብዙ ጩኸት ይጠይቀናል፡፡ ከሁሉም በላይ እንደሙሴ ጠንካራና ብልኅ አስተባባሪ ይፈልጋል፡፡ ማኅበራታችን ልትሆኑ የሚገባችሁም ይህንን ነው፡፡ “እንዴት?” የሚል ጥያቄ ሊነሣ ይችላል፡፡ ይህ ጥያቄ መልስ የሚያገኘው ግን እናንተ በውስጣችሁ መወያየት ስትጀምሩ ነው- ወደ አንዱ መንገድ የሚያደርሱ ብዙ መንገዶች አሉና፡፡
ዳኒ እባክህን ይህችን ዓ.ነገር በትልቁ ጡማርህ ላይ ጻፋት: ሁሌም እንድናነባት:: ኦባማ የምርጫ ቅስቅሳ በሚያካሂድበት ጊዜ በአዲስ ነገር የጻፍከው ጽሑፍ ሁሌም ከኅሊናየ አይጠፋም:: "ሉተር በቀደደው ኦባማ ገሰገሰ" ካልተሳሳትኩ:: የትኛውም የኢትዮጵያ ማኅበረሰብ ሊማር የሚገባው ድል ዛሬውኑ ተጀምሮ ዛሬውኑ እንደማይመጣ:: በእግር ኳስም: በፖለቲካውም: ባጠቃላይ በእድገታችን: ዛሬውኑ ጀምረን ዛሬውኑ ውጤታማ መሆን እንፈልጋለን:: ታሪክም ሆነ ሳይንስ የሚያስተምረን ለውጥ በውስን ጊዜ ውስጥ እንደማይመጣ ነው:: እንቁላል ቀስ በቀስ በእግሩ ይሄዳል ይል አይደል ብሂላችን : እስኪ በመጀመሪያ ሂደታችን ይመርበት: ከዛ ለውጡ: ማሸነፉ በራሱ ጊዜ ይመጣል::
በእውነት ለመናገር የሆነው ሁሉ የሆነው ከጌታ ነው ብዬ ለመቀበል በእጅጉ እቸገራለሁ ... ምክንያቱም “ የቤተክርስቲያን ድል” የተባለለት ውሳኔ የመጣበትን መንገድ ( “ ከፍተኛ ተሳትፎ ያበረከቱ ምእመናን፣ ባለሞያዎች፣ ሽማግሌዎች ፣ አያሌ ሚዲያዎች ” ሰጡት የሚባለውን ድጋፍ ... እረ እንዲያውም “ ግፊት ” ነው የሚባለው ) ... ሳጤነው ራሳቸውን አዋቂ አድርገው የተቀመጡ ( ጋሪው ፈረሱን ቀድሞታል ) እያሉ አባቶቻቸውን መብለጣቸውን ባደባባይ የሚያውጁ ) ፤ ጊዜ የሰጣቸው ሰዎች ግፊት ውጤት መሆኑ ይጎላብኛልና።
ምነው መምህር? ... እርስዎ ነፍስ ካወቁ በኋላ ያዩዋቸው ፣ የመረመሩዋቸው ፤ ፍርድ ሊሰጡባቸው የሚችሉ አያሌ ተቋማት እያሉለዎት የሚጠይቀኝ የለም ብለው ከመወለድዎ በፊትም ስላለው ነገር ፤ እንዲህ በርግጠኝነት ፤ ... ዕድርንና ቤተ-ክህነትን ብቻ ለምን? ... አዎ ርዕሰ ጉዳይ ስለሆኑ ይሆናል ... ታዲያ ለምን ማጋነን አስፈለገ? ... ያለማጋነን ችግሩን ጥርት አድርጎ ማቅረብ አይቻልም ማለት ነው? ...
3.በአንድ ወቅት ዋና ዋና የሀገራችን የፖለቲካ አመራሮች በተልዕኮ ትምህርት በከፍተኛ ዲግሪ መመረቃቸው ተዘግቦ ነበር፡፡ በቤተ ክህነት ለብፁአን አባቶችም ሆነ ለሌሎች ኃላፊዎች ሴሚናሮች፣ የሞያ ማሻሻያዎች፣ የአዳዲስ አሠራች ማስተዋወቂያዎች፣ ዐውደ ጥናቶች እና ሥልጠናዎች አይሰጡም፡፡
በከፍተኛ ድግሪ ተመርቀው ምን ፈጠሩ? ... ስለተማሩ ፣ ስለሰለጠኑ ፣ ስላወቁ የመጣው መልካሙ ነገር ምንድን ነው? ... በእውነት ነው የምልዎት እኔ ከርስዎ ባላውቅ እንዲህ የቤተ-ክህነትን ነገር አኩሱሶ ለማሳየት ከመንግስት አመራር ጋር የሚያጣቅሱት ነገር ባዶ ነው ... ዋናው ነገር ስልጠናዎች አይሰጡም ለማለት ከሆነ ፤ ... ጥሩ ሀሳብ እኮ ነው ... እርግጠኛ ይሁኑበትና አይሰጡም መሰጠት አለባቸው ይበሉ ... እርሱ በቂ ነው ... ነው አንድ ጥግ ሲያስይዙት የበለጠ ተነባቢ ይሆንለዎታል? ...
4.ችግሮችን በግልጥ የሚያሳዩ፣ ለጉባኤው ግብዐት የሚሆኑ እና የብጹአን አባቶችን ግንዛቤ ሊያሳድጉ የሚችሉ የጥናት ውጤቶችን አናቀርብላቸውም፡፡ በዚህም ምክንያት ችግሮቹን የተረዱ እና ለማስወገድ ቆራጥነት ያላቸው አባቶች እንኳን አማራጮችን ለማግኘት አልቻሉም፡፡
እኔ እምለው ... የብጹአን አባቶችን ግንዛቤ ሊያሳድጉ የሚችሉ የጥናት ውጤቶችን የሚያቀርቡት እነማን ናቸው? ... እኛ ይበሉንና አባቶችን ትተን እነርሱን ብጹአን እንበላቸው ... ... ወይ ጉድ እንደው ማፈር ቀረ እንዴ? ... ወዲህ ችግሮቹን የተረዱ እና ለማስወገድ ቆራጥነት ያላቸው አባቶች እንዳሉ እየነገራችሁን ... ወዲህ ደግሞ ግንዛቤያቸውን እንደምታሳድጉት ትነግሩናላችሁ .... ምነው ዙሪያ ገባውን ከመሄድ ቀጥታው አይሻልም እንዴ?
የጸሎት ጸጋ የተሰጣቸው ብቻ? ... ከፍተኛ ተሳትፎ አደረጉ የተባሉት ምዕመናንስ? ... ባለሙያዎቹስ? ... ምን ያደርጉ ነበር? ... አዎ ነገር ወዲህ ወዲያ ያራግቡ ነበር? ... ለእነርሱ፦ እንደነሱ ያልሆነው ለቤተክርስቲያን የቁርጥ ቀን ልጅ አይደለም ... ግን መምህር ፤ ክርስትናን እንደ እውቀት ማወቅ እና መኖር ይለያያሉ ያሉን እኮ እርስዎ ነበሩ ... ጥፋቱን ያንድ ወገን አድርጎ እንዲህ ሰውን ሁሉ ዘመቻ እንዲወጣ “መቀስቀስ እና ማንቀሳቀስ ”ምናምን ማለት ምንድን ነው? ... እንዲህስ ባለው ዘመቻ ምን ጠቃሚ ውጤት ይመጣል? ... በሀዘን በመንገብገብ ፣ የሽብር ወሬ ወዲህ ወዲያ በማድረግ ፣ ሚዛናዊ ባልሆነ ጥላቻ ( ፍቅር ) ፤ እኒህን እና እኒህን በመሳሰሉት ዘመቻዎች ቢሆን እኮ የሀገራችን ፖለቲካ በመጠኑም ቢሆን ፤ ሁሉንም ባይሆን ዘመቻ የወጣውን እንኳን ባስደሰተ ነበር ... እና በቴክኒክ ና በታክቲክ ውጤት ይመጣበታል ተብሎ የሚታሰበው ፖለቲካ ከዘመናትም በኋላ ውጤት ሳይኖረው ፤ መልካም ምግባርንናና ጽኑ እምነትን እንደ ቅድመ ሁኔታ የሚጠይቀው የክርስቲያኖች ቤት ችግር፤ እንዴት ተብሎ ነው ባንድ ሰሞን ሆ ባይ “ ድል ” ሊመዘገብበት የሚችለው? ... ነው ወይስ ይህ ሕዝብ አንዳች ተዓምር እግዜር እንዲሰራ የፈጣሪን ልብ መግዛት ችሏል? ... እረ በእግዜር መምህር ምነው ሆ ባዩ ቀድሞ ሊኖረው ፣ ሊያሟላው ስለሚገባ አብይ ነገር አይነግሩትም? ... ለምን ስለሚወደው ፤ ስለሌሎች ብቻ ይነግሩታል? ... እርስዎ አባቶችዎን እንዲህና እንዲያ ብላችሁ አስተምራችሁን የለምን ብለው ይጠይቃሉ? ... እኔ ደሞ እርስዎን ልጠይቅዎት ... “ብዙ ሰው ሀገራችንን እግዜር ለእመብርሃን አስራት አድርጎ ስለሰጣት ምንም አትሆንም ይላል ... ግን እግዜር ቃልኪዳኑን የሚጠብቀው ቃልኪዳን ከሚጠብቅ ሕዝብ ጋር ብቻ ነው ” ብለውን ነበር ... ታዲያ ምነው አሁንም ፈተናው ከእግዜር መንገድ ፈቀቅ የማለት ውጤት ነው አይሉንም? ... ለምን የተከፋፈለች መንግስት እንደማትጸና አይነግሩንም? ... ለምን ስለሌሎች በማውራት ፣ ሌሎች ላይ በመፍረድና ሌሎች እንዲህና እንዲያ ማድረግ አለባቸው በማለት ከሚመጣው ውጤት የበለጠ ራስን ለእግዜር በማስገዛት በሚመጣ የእግዜር ምህረት የሚሆነው ይበልጣል አይሉንም? ... “ ጀግና የናፈቀው ሕዝብ ”... ሳይሆን ጀግንነት መስራት ስላለበት ሕዝብ አይነግሩንም? ...
እንዴት መምህር? ... የዛን ጊዜም እኮ ሚዲያዎቹን እንደርስዎ ሰከን ያሉ የሚሏቸው ሰዎች ነበሩ ... ምናልባት ያኔ እርስዎ የሚዲያውን እንዲያ የመሆን ምክንያት ( cause ) አይደግፉት እንደሆነ ነው እንጅ ... ማለቴ አሁን ከእርስዎ ምክንያት ጋር ስለገጠሙ ይሆናል ሰከን አሉ ያሏቸው ... የቀድሞዎቹ ጯሂዎች ... የአሁኖቹ ደሞ ሰላም ዘማሪዎች ... እንዴ ተብሎ መምህር?
7.ዐቅሙ እና ዕድሉ እያላቸው ድምፃቸውን ለማሰማት ያልመረጡ ማኅበራትም ነበሩ፡፡ እነርሱ ራሳቸው ሲነኩ አገሩን የሚያናውጡት ማኅበራት ቤተ ክርስቲያኒቱ ስትነካ ግን ዝምታን መርጠው ሰንብተዋል፡፡
የትኞቹ ናቸው መምህር? ... መቸም ይህቺ አትከብድዎትም ... ምክንያቱም ከዛሬ ወደ ኋላ 50 ዓመት ተመልሰውና አጥንተው የመዋቅር ማሻሻያ ያላደረጉትን በጥቁርና ነጭ ለማስቀመጥ ስላልከበደዎት ማለቴ ነው ... ነው አንባቢዎችዎ በአቦ ሰጤ እንድንሞላልዎት የቀረበ በጎደለ ሙላ ነው ... ግን ግን ማኅበራቱም ምላሽ መስጠት ያለባቸው እንደርስዎ ብቻ መሆን አለበት? ... በቃ እርስዎ ከሚከተሉት መንገድ ሌላ መንገድ የለም? ... የቤተክርስቲያን ችግር የሚያንገበግባቸውንማ እኮ አየን ... ያ ሁሉ ወዲህ ወዲያ ( በነገር መሽኮርመም ) የሚፈልጉትን ስላላመጣ በፈጣጣ በበኩላችን ብፁዕ ወቅዱስ አቡነ ጳውሎስ “ረግረጉና እቋሪው ውኃ ግን ጨው እንደሆነ ይኖራል እንጂ አይፈወስም” እንደተባለው (ሕዝ.47፤11) ከእንግዲህ ወዲህ የማይፈወሱ ድውይ ናቸውና ቅዱስ ሲኖዶስ ከመንበሩ ሊያስወግዳቸው ይገባል፡፡ ብለው አርፈዋል። ... ሌላ ሌላውን ትተው መጀመሪያውኑ ይህንኑ ቢሉ ... ምናልባት ... ደግሞ እኮ የጠባያቸው ክፋት ... አስተያየት እንኳ ሲሰጣቸው “ ዘጸሐፍኩ ጸሐፍኩ ” የሚሉ ... አይ የነሱ ነገር!
ግን ግን ... ሁሉም ይቅር መምህር ... በቃ የምትሰብኩን ክርስትና ፣ አባቶች የኖሩበት አስተምህሮ እንዲህ ላለው የችግር ጊዜ አይሰራም እንዴ? ... በሕዝብ ( በቤተክርስቲያን ) ላይ ፈተና ፣ መከራ ሲመጣ እግዜር በጸሎት ፣ በለቅሶ ፣ በዋይታ ይጠየቅ የነበረው ጥንት ነው? ... ዛሬ እንደዛ አይሰራም? ...
ምንም እንኳ ቁጥሩ የበዛ ሕዝብ ሆ ቢል ፣ በግል እና በቡድን ቴክኒክና ታክቲክ እየተጠቀመ ጠቃሚ መሰል አሳቦች ቢያመጣ አካሄዱ እግዜርን የያዘ ካልሆነ ቢቀርብን ይሻለናል ... ሆ ባዮች ለቤተክርስቲያን ባዳ ቢሉን እኛ ደግሞ የሚጠይቁትን በውል የማያውቁ በቤት ውስጥ ያሉ በጥባጭ ልጆች እንላቸዋለን ... መበጥበጣቸው ልኩን ሲያልፍና የልጅ አልመስል ሲል ደግሞ ....
እግዚአብሄር ይስጥልን ዲ/ን ዳንኤል::ዘመንህን ይባርክልህ አምላከ ቅዱሳን ጥበቃውን ያብዛልህ :: ልቦና ላለው አስተማሪ ነው :: ትልቁ ሥራም ያለውም ከዚህ በኋላ ነው::
መጀመሪያ ቃለ ህይወት ያሰማልን እያልኩ የሚከተሉትን ልጠይቅህ ፈለግሁ።አንደኛ ሠላማዊ ሰልፍ ለማድረግ ምን ማድረግ አለብን? መንግስትስ እነዴት ነው የሚፈቅደው? ማስተባበር የሚችልስ ሠው ምነው ጠፋ? አቤቱታችንንስ እንዴት ማሰማት አለብን? መልስህን እጠብቃለሁ።
አስተያየትህ: ትንሽ ስሜታዊነት የሞላበትና:ጸሓፊውን ለመቃወም ብቻ የጻፍከው ሆኖ ታይቶኛል:: ቤተክርስቲያን ባሁኑ ጊዜ የገጠማት ትልቁ ፈተና:ከዘመናዊው ዓለም ጋር በሞያው ትውውቅ ያለው ወገን መስራት ያለበትን የቤት ስራ ስላልተወጣ መሆኑ ግልጽ ነው:: አገር ጸሎተኛ ያስፈልጋታል፤ ዘመኑን ደግሞ እየተረጎመ አቅጣጫ የሚያስይዝላት እንዲሁ ያስፈልጋታል:: ዲያቆን ዳንኤል የቤተክህነትን ቀልጣፋ አሠራር አለመኖር ሲጠቁም (ወደድክም ጠላህም እውነታው ያ ነው፤ እንደቤተክህነት የተዝረከረከ አሠራር ያለው ተቋም ፈልጎ ማግኘት አይቻልም:: ጥሩ አሠራር አለመኖሩም ደግሞ በጣም ትልቅ ችግር ነው)በሌላ በኩል የመንፈሳዊነት አለመኖር ችግር አልፈጠረም እያለ አይደለም:: ስለዚያማ ያለውን አቋም: በስብከቶቹም በሌሎች ጽሑፎቹም ውስጥ በግልጽ እናያቸዋለን:: በዓለም ውስጥ ግን ቦታ ይዞ ያለውና: በዓለማዊነት ሳቢያ ቤተክርስቲያን ላይ የሚመጣውን ፈተና ማየት የሚችለው የተማረው ወገን: እንዲሁ ዝም ብሎ ከመማረር ይልቅ: በዕቅድና በጥናት ወይም በታክቲካዊና ቴክኒካዊ ሥራ ጭምር አባቶቹን ሊያግዝ እንደሚገባ የሚያመላክት ነው:: ደግሞስ ካላገዘ: ምን ሠርቶ ሊጸድቅስ ኖሯል?! አባቶችስ: ሰው እንደመሆናቸው መጠን: ከመንፈሳዊነት ማጣት በተጓዳኝ: አንዳንዴም የኅብረተሰቡን አኗኗር ለመረዳትም ሆነ ውሳኔ ለመስጠት የግንዛቤ እጥረትና ብልሃትና ዘዴው እንደሚጠፋቸውም ጭምር ልንዘነጋ ይገባል ወይ? ይህንን ገጽም ልናየው እንደሚገባ መጠቆሙ ጸሓፊውን ያስመሰግነዋል እንጂ ያስወቅሰዋል ወይ?